III EDICIÓ DEL CONGRÉS CIENTÍFIC - Florida Secundària\nFlorida Secundària > Notícies > III EDICIÓ DEL CONGRÉS CIENTÍFIC\nIII EDICIÓ DEL CONGRÉS CIENTÍFIC\nRecentment ens han visitat Carme Grimalt i Genís Oñate, del CRECIM de la UAB –socis del projecte E+ STEAM4U– per realitzar entrevistes a l’alumnat de 3r d’ESO sobre la seua concepció del concepte de ciència i la seua visió sobre la necessitat de tindre coneixement científic al món en el que vivim.\nHan estat 2 focus grups on els alumnes de 3r han pogut expressar la seua opinió sobre aquest tema que emmarca el projecte del Congrés Científic de 3r d’ESO que es durà a terme al llarg d’aquest segon trimestre i que està integrat dintre del projecte E+ STEAM4U.\nDesprés, la Carme Grimalt ha realitzat una xerrada al saló d’actes per a tot l’alumnat de 3r explicant que és un Congrés Científic i quines són les formes amb que la ciència comunica els seus resultats i investigacions.\nHa explicat la importància del rigor i el procés del mètode científic com a elements clau que l’alumnat haurà de tenir en compte ara que comencen les seues investigacions per a la III edició del projecte interdisciplinari «El Congrés Científic».\nVeurem com avancen aquestes investigacions.\nTROBADA DEL PROJECTE «CHIME: My city, my home, my responsibility»


Cofre dels jocs ètnics - Solidàries/ el CeDRe, Centre de Recursos per la Pau i la Solidaritat - Coordinadora d'ONG Solidàries\nCofre dels jocs ètnics\nun petit cofre de fusta amb 11 jocs de sobretaula\nUn recull de jocs de sobretaula de persecució, estratègia i atzar dels cinc continents. En concret, aquest bagul conté el jocs: wari, hus, tres en ratlla, solitari, senet, la capsa impossible, la guineu i les oques, l'antílop, patol, la jungla i caroms.\nÉs una versió petita de les maletes i baguls dels jocs del món que també podeu demanar en préstec gratuït al CeDRe.\nPes per al transport: 10kg\nEls jocs que hem seleccionat pretenen donar un valor cultural i tradicional a fet de jugar. Cadascun dels jocs ens apropa a un racó del món, un moment i una o més cultures que sovint són més properes del que imaginem. Per això aquest recull vol servir com a eina d’inclusió, com a eina que ajudi a entendre el món, com a creació de comunitat i veïnatge, com a una excusa per relacionar-nos i com a un compromís social.\nCada joc a part, té com tots els jocs les seves particularitats i aprenentatges que us animem a posar en pràctica mentre passeu una immillorable estona de diversió.


Joan Herrera lamenta que Mas exerceixi de delegat de l'FMI\nDimecres, 22 de maig de 2013 | 04:40\n>\tPol�tica\t>\tJoan Herrera lamenta que Mas exerceixi de delegat de l'FMI\nEl president d'ICV-EUiA, Joan Herrera, ha considerat que el president de la Generalitat, Artur Mas, es comporta com a delegat del Fons Monetari Internacional (FMI) a Espanya i no com a mandatari catal�.\nEn la seva intervenci� durant el debat al Parlament sobre les terceres retallades, Mas ha assegurat que despr�s d'un any i mig de Govern de CiU, Catalunya est� pitjor, perqu� amb els ajustos, s'han destru�t les bases que havien cap a la recuperaci� econ�mica.\n"Amb les retallades injustos i profundament in�tils, s'ha aconseguit que entrem en recessi� i estiguem a les portes d'una profunda depressi�", cosa que ha atribu�t al dogmatisme del Govern i a les conseq��ncies de les pol�tiques neoliberals.\nHerrera ha lamentat la supeditaci� de l'obra del Govern a determinats grups de pressi� i tamb� ha demanat que aprofundeixi en mesures per enfortir la qualitat democr�tica, un dels assumptes m�s oblidats de la primera part de la legislatura, ha dit.\nSegons Herrera, a Massachusetts, el territori que Mas posa com a exemple, cal convocar una consulta popular per autoritzar l'obertura d'un casino, per la qual cosa aix� hauria de fer que pass�s a Catalunya en el cas d'Eurovegas.\nHa lamentat tamb� que les retallades hagin anat acompanyats d'un "pacte de ferro" entre CiU i PP per obtenir el control de la CCMA, RTVE i el CAC, i que mentre que es retalla en sanitat, creixen en un 20% les llistes d'espera i s'implanta l'euro per recepta, el 2011 creix�s en un 3% la contractaci� d'activitat sanit�ria de la xarxa p�blica a hospitals privats que tenen �nim de lucre.


Rescaten a una dona seminconscient sagnant a punt de caure des d'una cornisa\nAgents de la Policia Nacional després d’accedir a l’última planta de l’edifici i al domicili de la víctima van aconseguir assegurar-la perquè no caiguera al buit\n22/04/2018 - València Extra\nAgents de la Policia Nacional han rescatat a una dona que sagnava i estava semiinconscient en la cornisa d’un edifici de València caiguera al buit. Els policies van pujar a l’última planta de l’edifici i uns altres a l’habitatge de la víctima, per a arribar fins a la cornisa i així posar-la fora de perill.\nDesprés d’assegurar-la amb un arnés, els bombers a través d’una plataforma extensible van accedir a la cornisa i la van introduir en la terrassa on va ser assistida pels serveis sanitaris. La víctima presentava un tall sagnant en ambdues mans i va ser traslladada a l’hospital general.\nEls fets van ocórrer a les deu i quart del matí quan agents que realitzaven labors de prevenció, van ser avisats per la Sala del 091. Es van dirigir a un carrer de València on pel que sembla una persona es trobava en el tall de la cornisa d’un edifici, de la qual queia sang a la via pública.\nImmediatament els agents es van dirigir al lloc i van observar que una persona es trobava tombada en el sortint d’una terrassa de l’última planta d’un edifici i amb part del seu cos suspés en l’aire a punt de caure al buit, així que van pujar ràpidament a la terrassa de l’edifici.\nUna vegada en l’última planta, els agents van observar que es tractava d’una dona d’avançada edat que es trobava semiinconscient amb part del cos fora de la cornisa d’uns 50 centímetres d’ample, així que immediatament mentre uns agents accedien a l’habitatge de la víctima uns altres van saltar a la cornisa. Ràpidament, la van subjectar i van col·locar a l’interior per a minimitzar la possibilitat que poguera caure al buit iniciant una conversa amb la finalitat de conéixer el seu estat de salut i tranquil·litzar-la.\nUna vegada que van arribar els bombers i en col·laboració amb altres agents van assegurar a la víctima amb un arnés i a través d’una plataforma extensible la van traslladar a l’interior de la terrassa on va ser assistida pels serveis mèdics.\nLa víctima presentava un tall sagnant en ambdues mans i es trobava desorientada pel que va ser traslladada a l’hospital general.\nDetingut un atracador després d'amenaçar amb un ganivet a una menor en una parada del TRAM


Si dubto és que sóc, si penso és que sóc: Un producte de tecnologia avançada\nPublicat per Elfreelang a 0:27\nXeXu 19 d’abril de 2010 a les 0:39\nBrutal vídeo! Això si que em sembla una joia de la tecnologia. Em sembla que aquest divendres mateix sortiré a comprar-me'n un, o més d'un!\nCarme 19 d’abril de 2010 a les 8:13\nBoníssim, ja l'havia vist i és molt divertit. Jo també me'n compraré tants com pugui...\nfanal blau 19 d’abril de 2010 a les 8:35\nGenial! Jo no l'havia vist i el trobo genial i divertit i cert! Quin producte més bo de tecnologia avançada que sempre, espero, tindrem a l'abast!\nQualsevol dia és bo, però aquest publicista m'ha ben convençut!\nUn molt bon dilluns pel matí! :)\nlolita lagarto 19 d’abril de 2010 a les 10:13\nGenial!! tant de bo els publicistes redescobrissin meravelles que hem anat deixant a banda...\nsànset i utnoa 19 d’abril de 2010 a les 15:19\nDe vegades ens volen crear necessitats que ja teníem cobertes... Molt bo!\nJo el d'aquest divendres ja el tinc comprat... a veure quin em cau a mi!\nAssumpta 19 d’abril de 2010 a les 20:37\nÉs boníssim!!! m'ha encantat!!\nDe les millors coses que he vist darrerament!! :-))\nAra mateix el copio i l'envio a més gent per correu jejeje :-DDD\nkweilan 19 d’abril de 2010 a les 20:53\nM'ha agradat molt a mi també. Boníssim!\nmaria 19 d’abril de 2010 a les 22:15\nMolt ben encertat!\nAssumpta 19 d’abril de 2010 a les 22:54\nJa ho he mirat tres vegades, m'encanta ;-))\nI abans ho he reenviat a una amiga de Cantabria i ja m'ha respost que li havia agradat molt!!\nEm fa gràcia quan parla del "accesorio marcapáginas" :-DDD\nTambé ho he reenviat a la meva germana ;-))\nPilar 19 d’abril de 2010 a les 23:39\nTrobo que fan un màrqueting genial!\nElvira FR 20 d’abril de 2010 a les 0:11\nXexu jo també procuraré comprar-me uns quants d'aquests productes tan avançats! Carme, fanal blau oi què és genial? Au a comprar l'ultim crit tecnològic...gràcies Utnoa a veure quin llibre et regalen, lolita lagarto...publicitat de la bona!\nAssumpta oi que és molt bo? me'l van enviar per correu electrònic i també l'enviat a més gent....Kweilan, maria, gràcies!Pilar a veure si així la gent llegeix més...\nsànset i utnoa 20 d’abril de 2010 a les 11:52\nPresentat d'aquesta manera més d'un deurà començar a llegir!\nElvira FR 20 d’abril de 2010 a les 23:16\nEsperem que siga així...gràcies Sànset\nAssumpta 21 d’abril de 2010 a les 14:17\nEstic enganxada a aquest vídeo... jejeje és tan bo!! :-D\nMps Landino 21 d’abril de 2010 a les 20:54\nAquest vídeo és genial. Potser té raó i hi ha gent que necessita mirar-se els llibres des d'una altra òpticva... no sé... Però m'ha fet riure molt.\nElvira FR 21 d’abril de 2010 a les 22:09\nOstres Assumpta mira que no faci addicció! gràcies Marta!


encos/ Caminada I-005\nCaminada I-005 (Vallès Oriental i Occidental)\n9,2 Km 2h 40' 77 m 461 m 416 m 416 m Mitjana No Si 8-01-2012\nRecorregut que, sortint del cementiri de Sant Fost de Campsentelles, ens permetrà visitar l’ermita de Cabanyes i a continuació ens enfilarà amb força desnivell fins el Coll de Lliçà, des d’on ens desviarem per veure les restes del poblat ibèric de Les Maleses. De tornada passarem per la font de la Guineu, seguirem el corriol en baixada fins enllaçar amb el camí que hem fet pujant. Un cop estiguem de nou a la pista de Cabanyes farem drecera pel torrent fins el cementiri.\nLa Font de la Guineu no sempre raja.\n4 2h 15'\n160 m 41.5048,2.2304Clica per veure'n la ubicació. Enllaç amb la pista de Cabanyes\nPunt de partida i final.


Seguiment D'embaràs 9 mesos creant vida - Caro Cañellas Fotografia\n9 mesos creant vida\nEl seguiment d’embaràs és un record preciós. És captar l’evolució de la panxa, de com el teu cos es va adaptant per donar pas a la nova vida. És la transformació per esdevenir mare.\nEl realitzem en 6 sessions diferents. En la primera definim com vols que sigui el teu seguiment, quins colors, quina roba. A les següents repetirem el mateix escenari. Durant les sessions no hi falta mai música. Partim de la mateixa posició, però durant la sessió el que vull és que connectis amb el teu bebè. A les primeres sessions costa, perquè pràcticament no ens hem fet gaire a la idea. A mesura que la panxa es va fent més gran, aquesta connexió és permanent, i inclús el bebè ens delita amb algun moviment de panxa.\nAl llarg del seguiment si ho vols, tindràs espai per realitzar fotografies que podràs utilitzar per revelar el nom del teu fill/a. o el sexe, o anunciar que esteu embarassats. Només ens ho has de demanar i podrem preparar la fotografia,\nSi t’agrada la idea de fer perdurar en el temps la transformació del teu cos per esdevenir mare, no ho dubtis, i emplena el formulari


Butlletí\t3 Agost 2015 a 18:13\t0 comentaris\nButlletí\t31 Juliol 2015 a 18:14\t0 comentaris\nButlletí\t30 Juliol 2015 a 18:12\t0 comentaris\nButlletí\t29 Juliol 2015 a 18:12\t0 comentaris\nButlletí\t28 Juliol 2015 a 18:17\t0 comentaris\nButlletí\t27 Juliol 2015 a 18:10\t0 comentaris\nTotes les notícies publicades al Rubí Informa durant el dia d’avui recollides en un únic butlletí. No t’ho pensis més i subscriu-te al nou butlleti diari del Rubí Informa i d’aquesta manera si no has pogut entrar durant el dia, rebràs un mail amb totes les notícies publicades. Llegir el butlletí http://eepurl.com/bugUr9 Subscriure’m\nTotes les notícies publicades al Rubí Informa durant el dia d’avui recollides en un únic butlletí. No t’ho pensis més i subscriu-te al nou butlleti diari del Rubí Informa i d’aquesta manera si no has pogut entrar durant el dia, rebràs un mail amb totes les notícies publicades. Llegir el butlletí http://eepurl.com/bueS0j Subscriure’m


Josep Bou nega "rotundament" que milités a Fuerza\nDetall del document on figura nom, ofici i edat dels nous afiliats a Fuerza Nueva el maig de 1978, amb el nom de Josep Bou\nJosep Bou nega "rotundament" que milités a Fuerza Nueva al 'FAQS'\nEl candidat del PP ha opinat que Vox no és ultradreta i que Manuel Valls és d'esquerres\nper Redacció 13 de gener de 2019 00:03\nEl candidat del PP a l'alcaldia, Josep Bou, ha negat "rotundament" al FAQS de TV3 que milités a Fuerza Nueva, tot i que el TOT Barcelona va publicar documents que ho demostren. Quan Cristina Puig, que avui s'ha estrenat com a presentadora del programa, li ha preguntat sobre la informació publicada per aquest diari Bou ha explicat el seu passat a l'exèrcit com a brigadista i legionari. A més, ha dit de Xavier Vinader, periodista que va documentar el rastre de la ultradreta a Espanya i la militància de Bou a Fuerza Nueva, que era un "delinqüent".\nA l'arribada al programa l'alcaldable popular ha regalat una samarreta a la presentadora on s'hi podia llegir "la república no existe, idiota", la polèmica frase d'un mosso d'esquadra a un manifestant el 21-D. A l'inici de l'entrevista ha reconegut que presentar-se a les eleccions li "trastoca" tot, ja que té una "vida muntada i feliç".\nSobre la posició que adoptarà a les eleccions, ha afirmat que Manuel Valls aproparà Ciutadans a l'esquerra i que el centredreta quedarà lliure, un espai que Bou aspirarà a ocupar. Sobre Vox el candidat del PP ha opinat que "no és ultradreta, sinó dreta". "Rieu, rieu", ha manifestat en observar la reacció del públic a aquesta frase.\nS'ha posat dos objectius com a candidat: que Barcelona "no sigui la capital de cap república" i que a la ciutat "hi càpiga tothom". "Si la Generalitat i l'Ajuntament estiguessin en mans d'independentistes seria horrible", ha expressat.\nPP Cas de Josep Bou\nJosep Bou critica les protestes del 21D des de la manifestació independentista\nAlberto Fernández Díaz treu ferro a la ideologia de Josep Bou "als 23 anys"


DUGi: Item | MDX - Una Proposta de resolució de problemes de química de batxillerat mitjançant treballs pràctics\nUna Proposta de resolució de problemes de química de batxillerat mitjançant treballs pràctics\nEls treballs pràctics són una part fonamental de l’ensenyament de les Ciències Experimentals, en general, i de la Química, en particular. Per una ordre ministerial de 9 de juny de 1989 es vanintroduir les hores b o desdoblaments, amb l’objectiu principal que els alumnes puguin anar al laboratori en grups reduïts i fer viables aquests treballs. Malgrat això, la realització de pràctiquescontinua essent, vint anys després, una assignatura pendent, especialment al Batxillerat. Els arguments que donen els professors per explicar aquest fet són diversos, però els principals són lagran extensió dels programes i el fet de treballar amb grups massa nombrosos (Garcia Barrios, et al, 1995; Caballer, M.J. et al. 1995)\nFrigola Darder, ClimentFrigola Darder, Climent\nAuthor: Frigola Darder, Climent\nAbstract: Els treballs pràctics són una part fonamental de l’ensenyament de les Ciències Experimentals, en general, i de la Química, en particular. Per una ordre ministerial de 9 de juny de 1989 es vanintroduir les hores b o desdoblaments, amb l’objectiu principal que els alumnes puguin anar al laboratori en grups reduïts i fer viables aquests treballs. Malgrat això, la realització de pràctiquescontinua essent, vint anys després, una assignatura pendent, especialment al Batxillerat. Els arguments que donen els professors per explicar aquest fet són diversos, però els principals són lagran extensió dels programes i el fet de treballar amb grups massa nombrosos (Garcia Barrios, et al, 1995; Caballer, M.J. et al. 1995)\nCitation: Frigola Darder, C. (2010). Una Proposta de resolució de problemes de química de batxillerat mitjançant treballs pràctics. A ’CiDd: II Congrés Internacional de Didàctiques 2010’. Girona: Universitat. [Consulta 7 setembre 2010]. Disponible a: http://hdl.handle.net/10256/2949\nDocument access: http://hdl.handle.net/10503/12472\nSee also: http://hdl.handle.net/10256/2949\nSubject: Química -- Educació secundària postobligatòria\nTitle: Una Proposta de resolució de problemes de química de batxillerat mitjançant treballs pràctics\n68 - Indústries, oficis i comerç d’articles acabats. Tecnologia cibernètica i automàtica Informació -- Sistemes d’emmagatzematge i recuperació -- Geografia -- Congressos Active learning Tecnologia educativa Educational innovations Universitat de Girona -- Títols acadèmics Infografia\nMinisterio de Ciencia e Innovación (Espanya) Universitat de Girona. Facultat d’Educació i Psicologia Aragó, Narcís-Jordi Fort, Joaquim Ciurana, Quim de Ribas Palom, Anna Gras Pérez, María Eugenia


Dhonfulhafi Inn Illes Maldives Maldives - Ofertes d'hotels amb els MILLORS DESCOMPTES EN LÍNIA\nRoashan villa Ba malhos, Baa Atoll, Illes Maldives, Maldives, 06070 - Veure al mapa\nBarri Baa Atoll Atol Alifu Alifu Ari Atoll Sud Malé Atoll Nord\nOferint allotjaments de qualitat al les platges districte de Illes Maldives, Dhonfulhafi Inn és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Illes Maldives. Per a la comoditat i comfort dels seus clients, l'hotel ofereix servei d'habitacions 24 hores, Wi-Fi gratuït en totes les habitacions, recepció 24 hores, express check-in/check-out, magatzem d'equipatge.\nGaudiu de les comoditats d'alta gama com ara televisió de pantalla plana, connexió sense fils a internet (cortesia), aire condicionat, escriptori, ventilador per tal de relaxar-vos després d'un cansat dia. L'hotel ofereix meravelloses instal.lacions d'oci com buceig, pesca, parc infantil, jardí, esports d'aigua (no motoritzats) que faran de la vostra estada una experiència inoblidable. Sigui quina sigui la seva raó per visitar Illes Maldives, el Dhonfulhafi Inn és el lloc perfecte per una estimulant i emocionant escapada.


Albergo Centrale Tarcento Itàlia - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Tarcento.\nVia Giuseppe Garibaldi 1, Tarcento, Tarcento, Itàlia, 33017 - Veure al mapa\nAl visitar Tarcento, vosté es sentirà com a casa a Albergo Centrale, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAlbergo Centrale també ofereix moltes instal.lacions per enriquir la seva estada a Tarcento. Mentres estan allotjats en aquestes meravelloses instal.lacions, els clients poden gaudir de magatzem d'equipatge, transport hotel/aeroport, instal·lacions per a reunions i banquets , ascensor, bar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, balcó/terrassa, telèfon, aparell de televisió a cada habitació. L'hotel compta amb una llista completa de comoditats, com parc infantil, pistes de tennis, jardí. Si buscau un allotjament còmode i adequat a Tarcento, faci de Albergo Centrale la vostra llar.\nA shuttle service to/from Ronchi dei Legionari Airport is available on request and at an extra charge.


IMMERSIÓ ESTRATÈGICA 2021 FEMAC\nIMMERSIÓ ESTRATÈGICA 2021\nCreixement i Resilència\n10:30H Junta Directiva oberta a tots els membres de la FEMAC\n11:00H-12:00H Trenet dels volcans de la Garrotxa (pels acompanyants) **\n12:30H Fons Europeus Next Generation –Sr. Xavi Elizondo- ACCIÓ\n13:00H Línia d’ajuts d’agricultura de precisió i tecnologies 4.0. Sr. Orior Anson – Secretari d’Agenda Rural DARP\n14:00H Dinar Hotel Vall de Bas\n19:00H Sessió de IOGA Empresarial Pendent de confirmar\n21:00h Sopar al restaurant “La Moixina”\n** Activitat pels acompanyants. Sortida: Lava Parc\n3 DESEMBRE 2021 *\n10:00H Visita a la Fundació La Fageda\n11:30H Visita guiada al poble medieval de Santa Pau i degustació de fesols DOP Santa Pau\n14:00H Dinar al restaurant “Hostal dels Ossos”\n* Durant el dia disposarem de servei d’autobús que ens recollirà a l’Hotel Vall de Bas a les 09:30 hi ens tornarà al mateix hotel a les 17:00 h\nPACK 1 – Jornada complerta 2 DIES\nDinar dijous i espai networking\nHabitació doble ús individual + esmorzar\nSessió ioga empresarial\nSopar dijous a La Moixina\nVisita a la Fundació la Fageda\nVisita guiada a Santa Pau i tastet de fesols DOP Santa Pau\nDinar divendres a Hostal dels Ossos\nServei d’autobús divendres\nPREU SOCI: 240 €\nPREU ACOMPANYANT: 177 €\nPACK 2 – Jornada complerta 2 DIES (sense dormir)\nPREU SOCI: 167 €\nPREU ACOMPANYANT: 156 €\nPACK 3 – Jornada dijous\nPACK 4 – Jornada divendres\nPREU SOCI: 60 €\nPREU ACOMPANYANT: 60 €\nProfessional amb molts anys d’experiència en vendes, estratègia, internacionalització i gestió d’equips, tant a empreses tecnològiques com a l’administració pública (Generalitat de Catalunya). Sempre disposat a innovar, millorar i aprendre\nSecretari d'Agenda Rural - DARP\nOriol Anson és Enginyer Tècnic Agrícola (UPC), Post Grau en Direcció de Màrqueting (UOC), i Postgrau en Direcció Comptable (UOC), habia estat abans director general de Desenvolupament Rural del Departament, a més d’exercir responsabilitats diverses en l’àmbit privat i de les organitzacions agràries.\nDomingo Carbajo és Economista, Advocat, llicenciat en Ciències Polítiques, Diplomat en Dret Tributari, International Tax Program, Harvard University. Amb dos cursos de Doctorat en Ciències Econòmiques i Empresarials.\nProjecte social ubicat a la Garrotxa (Girona) que té per missió millorar la qualitat de vida i promoure la integració social de persones de col·lectius vulnerables. Utilitzen una estructura empresarial potent que treballa per crear valor tant per a l’organització com per a la resta de la societat.Fábrica de gelats, iogurts i obrador de melmelades\nEls Fesols de Santa Pau són blancs, menuts i arrodonits. Tenen un gust molt suau que els fa únics, gràcies a la terra volcànica de la Garrotxa en què són cultivats. Els Fesols de Santa Pau no es venen mai a granel. Aquest producte es comercialitza sempre envasat i amb l’etiqueta del Consell Regulador.\nUna experiència per veure 4 dels molts volcans que hi ha la zona volcànica. En aquesta excursió podreu veure els volcans; Martinyà, Pomareda, Torn i el singular volcà Croscat! El trenet és una reproducció de l’antic tren que anava d’Olot a Girona, composat per diferents vagons, tots tancats però amb finestres que es poden obrir. Avui dia, la ruta és circular i surt del càmping Ecològic Lava travessant camps arribant fins al cor del volcà Croscat.\nActivitat pels acompanyants\nEl restaurant la Moixina va començar l’any 1890. En l’actualitat, us oferim una cuina tradicional catalana posada al dia. Als nostres plats, hi trobareu tradició i respecte cap a una cuina catalana i propera. Amb cada mossegada assaborireu tot el gust dels productes seleccionats amb molta cura. I si us ha agradat, podreu sucar-hi pa, com s’ha fet sempre.\nEl nostre restaurant us ofereix en un ambient agradable i tradicional, en què recull tres generacions; des dels avis fins els néts. Tot va començar a l’any 1976 quan es va obrir el petit hostal amb els avis i l’ajut dels fills, amb molta empenta, treball i col·laboració dels néts, l’hostal s’ha anat fent mes gran i modernitzant, però mantenint la tradicionalitat.


El blog del senyor i.: Lo pergamí ratolí...\nAl blog hem passat bones estones consultant documents manuscrits i impresos a l'Arxiu Capitular de Lleida, relacionats amb la gestió del Capítol lleidatà des del segle X fins a l'actualitat. La gentilesa de les arxiveres i la seva disposició per orientar-nos en la nostra recerca, transforma l'estada a l'arxiu en un petit plaer.\nCoincidint amb l'exposició Aqua ( mostra de documents relacionats amb l'aigua) que organitzà per celebrar el Dia Internacional dels Arxius, en una de les sales es mostraven el resultat de diferents restauracions de documentació que molt amablement em van explicar.\nEm sorprengué una carpeta on hi havia una colla de fragments de pergamí. Al preguntar a les arxiveres van dir-me que tenia davant meu "Lo pergamí ratolí" ...\nA l'arxiu conserven alguns pergamins en mal estat de conservació. Es el cas de lo pergamí ratolí que podeu veure en la fotografia anterior com estava abans de restaurar-lo. La prioritat de les arxiveres implica que gairebé mai aquest tipus de document es restauri perquè÷e suposa una inversió important de temps i diners. La conservadora i restauradora Núria Vila Lafita fa algunes feines per l-Arxiu Capitular. La seva empresa Grafia està especialitzada en conservació preventiva i restauració. Ella es va oferir voluntàriament a investigar que hi havia en aquell manyoc de fragments de pergamí...\nFa una anys la Núria tenia amb el Jesús Sauret i Vidal el taller de conservació i restauració Documenta, que vàrem descobrir al blog en una sèrie de quatre entrades titulades "El misteri del carrer Humbert Torres".\nEl manyoc amb fragments de pergamí tenia un gran bony i fent broma la gent de l'arxiu va especular que potser hi trobarien un ratolí momificat que s'havia quedat atrapat en la lectura. Per això el van batejar amb el nom de lo pergamí ratolí.\nLa feina dels restauradors regala petites sorpreses. Quan la Núria Vila restaurà el llibre de les Constitucions i Estatuts de l'Estudi General de Lleida, un dels llibres més emblemàtics de la ciutat de l'any 1.300, descobrí al desmuntar el llibre les restes d'algunes petites aranyes com la que podeu veure a la propera fotografia...\nFont fotografia: imatge del vídeo de l'Arxiu Capitular "Restauració del llibre de les Constitucions i Estatuts de l'Estudi General de Lleida".\nEn el vídeo "Restauració del llibre de les Constitucions i Estatuts de l'Estudi General de Lleida" podeu escoltar les explicacions de la Núria i comprendre la feinada que suposa la feina de restaurador d'antics documents.\nEn el procés de restauració no va aparèixer cap ratolí, però si una colla de fragments de diferents documents escrits en pergamí i en paper.\nAlguns dels fragments estaven gairebé sencers, però altres són peces d'un trencaclosques que no s'ha pogut completar perquè caldria molt temps i, a més amés, no hi ha cap informació prèvia que ajudi a desxifrar quins documents formaven el manyoc documental batejat com lo pergamí ratolí.\nLes arxiveres del Capitular no poden dedicar temps a recompondre els molts fragments trobats. El que inicialment ha fet la Núria Vila Lafita és conservar-los i documentar-los.\nNo sabem quin valor històric tenen els documents que formaven lo pergamí ratolí, per heu de saber que alguns fragments són del segle XIII...\nGràcies Ana, Rosana i Núria per la vostra feina pacient.\nEtiquetes de comentaris: arxius, oficis, senyor I


Volta de la serra de Sant Mamet (1.374 m) « Sensus\nEl 15 maig 2011 / Món proper, Món Sensus / Comentar\nTítol: Volta de la serra de Sant Mamet\nModalitat: en BTT\nDesnivell: de pujada: 1.620 m, de baixada: 1.620 m\nAltura màxima: 1.374 m\nAltura mínima: 350 m\nTemps: 11 h (incloent diverses parades)\nRecorregut: Baldomar (350 m) – Alòs de Balaguer (287 m) – Ras de Sant Mamet (1.374 m) – coll Ferrús (1.035 m) – Figuerola de Meià (770 m) – Peralba (724 m) – coll de Peralba o d’Orenga (906 m) – Santa Maria de Meià – la vall d’Ariet (600 m) – Baldomar\nGrau de dificultat: alt, per a llargada i els desnivells. Cal estar en forma, però no és necessari molta tècnica ja que, en general, el ferm de les pistes és molt bo. Només hi ha un tram, des de la cruïlla que duu al Ras de Sant Mamet fins a Figuerola de Meià, que la pista és pedregosa, molt dreta i relliscosa, on serà necessari baixar de la bicicleta.\nAl llarg de la ruta trobarem alguns rètols indicadors, però és imprescindible dur el mapa de l’Alpina del Montsec!\n“50 itineraris en BTT per Catalunya”, de Manel Cajide, Editorial Cossetania\nMapa Alpina “El Montsec”. Escala: 1:40.000. Any 1989.\nDes de Baldomar, agafem la carretera asfaltada fins a Alòs de Balaguer…\nA la part de dalt del poble d’Alòs agafem una pista que de seguida es bifurca. Prenem la de la dreta, cap al Ras de Sant Mamet…\nPassem per les mines de Bauxita…\nAproximadament als 1.92 m d’alçada, la pista es bifurca. Agafarem la de la dreta per pujar al Ras de Sant Memet, punt culminant de la volta…\nEl Ras de Sant Mamet és el punt més alt de la serra de Sant Mamet. Les vistes són fantàstiques:\nHi trobem una ermita restaurada i un refugi lliure amb llar de foc i en bon estat de conservació:\nTenim grans vistes del Montsec en tota la seva llargada, d’algunes muntanyes del Pirineu i, cap al sud, d’una bona part de Catalunya. En dies clars fins i tot es veu Montserrat!\nAra cal tornar fins a la cruïlla que hem trobat abans i baixar cap a Figuerola de Meià. En aquest tram la pista és pedregosa, molt dreta i relliscosa i serà necessari baixar de la bicicleta. És un tram de pujada i, després, de baixada:\nA Figuerola de Meià podem omplir les cantimplores a la font de la plaça:\nDesprés, altre cop per pistes en bon estat, ens dirigim al poble abandonat de Peralba i el passem de llarg…\nAl coll de Peralba o d’Orenga trobem rètols indicadors. Hem de baixar fins a Santa Maria de Meià:\nDes de Santa Maria prenem una pista que va per la Vall d’Ariet fins a Baldomar.\nBaixa’t el track al Wikiloc


Sofa Guest House Kazbegi Geòrgia - Ofertes d'hotels amb els MILLORS DESCOMPTES EN LÍNIA\nVeure tots els 101 allotjaments a Kazbegi.\nVaja Pshaela str. 4, Kazbegi, Kazbegi, Geòrgia, 0131 - Veure al mapa\n"This was a beautiful place to stay - we had a deluxe double..."\nDissenyat tant per oci com per negoci, Sofa Guest House està situat idealment a Kazbegi; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSofa Guest House ofereix un servei impecable i compleix amb totes les exigències dels més experimentats viatgers. L'hotel ofereix transport hotel/aeroport, habitació familiar, instal.lacions de barbacoa, servei de llançadora, lloguer de bicicletes per garantir el més gran comfort possible als seus clients.\nGaudiu de les comoditats d'alta gama com ara despertador, telèfon, aparell de televisió, TV satèl•lit/cable, planxa de pantalons per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Sofa Guest House és una elecció inteligents per a viatgers a Kazbegi, i ofereix una estada relaxant i sense molèsties.\nTots els comentaris (37) Parelles (13) Viatgers en solitari (3) Famílies amb infants petits (3) Famílies amb infants grans (4) Grups (14)


El blog de Carme Figueras: Duran i Lleida està sol\nDuran i Lleida està sol\nEl candidat a les eleccions generals per CiU, Josep Antoni Duran i Lleida, té un problema. Com a candidat se li presenta una campanya ben complicada. Mentre ell fa un discurs reclamant la “centralitat” - una centralitat que ell mateix defineix com actuar sempre amb la convicció que cal fugir dels extrems i apartar-los, com més millor, dels centres de decisió – els seus companys de coalició, els de Convergència, els que li han de donar tot el suport i posar tot el dispositiu electoral a la seva disposició, no paren de jugar a veure qui és més sobiranista o independentista. Artur Mas, Oriol Pujol, Felip Puig, Francesc Homs, Antoni Vives i tants d’altres, viuen totalment desorientats i immersos en una deriva cap a la radicalització política.\nMentrestant, Duran està sol. Per combatre aquesta imatge de soledat, ha presentat el que ha anomenat la “plataforma del sentit comú” (fixeu-vos en les sigles: PSC?). Això em fa venir a la memòria un acudit que hi havia a la premsa la setmana passada en el que es podia veure Mas i Duran, Mas penjant un cartell de “la casa gran del catalanisme” i Duran un altre de la “plataforma del sentit comú”, increpant-se l’un a l’altre: “I tu què fas?”\nDoncs això. Cadascú pel seu cantó. Convergència i Unió va cap a les eleccions generals amb una gran desorientació, enmig d’una treva respecte de les seves desavinences que van tancar com van poder fins a després dels comicis. Un desencontre que els explotarà a les mans un cop passi la cita electoral i que no permet saber fins a on portaran els vots que puguin rebre de catalans i catalanes que encara confiïn en ells tot i tanta confusió.\nEl partit del sentit comú és el PSC i no només per una qüestió de sigles, sinó perquè som els únics que davant de tanta disbauxa procurem posar seny i pragmatisme, a la vegada que ambició nacional, a la política catalana. Perquè mentre hi ha qui es baralla per saber qui és més nacionalista o, fins i tot, més independentista, els socialistes estem plenament immersos en una acció política i de govern amb uns objectius ben clars, sense perdre’ns en debats identitaris i simbòlics, treballant per assolir un millor i més gran benestar per a tots els ciutadans de Catalunya, deixant enrere lamentacions inútils i esforçant-nos en resoldre problemes que venen de lluny. Problemes importants que afronta amb fermesa el Govern català, amb la implicació com mai del Govern espanyol de Rodríguez Zapatero, com el de la manca d’inversió en el conjunt de les infraestructures, en la xarxa de rodalies de RENFE o en la xarxa elèctrica. Problemes que esclaten avui, però gestats en bona part com a conseqüència de la desídia dels governs d’Aznar i Pujol durant vuit anys que eren claus pel desenvolupament del país.\n(La foto és d'EFE)\nPublicado por Carme Figueras en 12:01\nEls despropòsits de Rajoy


L'Ajuntament de Blanes medita si fer costat als veïns afectats pels aldarulls de l'oci nocturn - El Gerió Digital\nDivendres es fa una manifestació i el consistori estudia si hi participa\nDimecres, 28 d'agost de 2019 16:45h\nReunió amb la Plataforma Per uns Barris Més Segurs amb l'alcalde de Blanes\nLa manca d'acord entre els locals d'oci nocturn i l'Ajuntament de Blanes (Selva) en la signatura d'un conveni per finalitzar amb els actes incívics que generen alguns dels clients de les discoteques ha provocat la reactivació de la plataforma ciutadana 'Per uns barris més segurs'. De cara a aquest divendres s'ha convocat una manifestació a les set de la tarda que sortirà de davant de l'Ajuntament de Blanes i anirà fins a la rotonda dels Focs, a la cruïlla de la carretera de la Costa Brava amb el carrer d'Anselm Clavé.\nDemà a la tarda, els portaveus dels diferents grups polítics amb representació al consistori hauran de decidir si l'Ajuntament hi participa de forma institucionalment o no. Primer hi haurà una Junta de Govern Local en què es parlarà d'aquest tema i posteriorment una Junta de Portaveus prèvia al ple municipal previst a les set de la tarda.\nL'alcalde del municipi, Àngel Canosa (ERC), i el primer tinent d'alcalde, Jordi Urgell (BeC-P) s'han compromès a debatre conjuntament el posicionament que haurà de tenir l'Ajuntament davant d'aquesta mobilització en una reunió amb els representants de la plataforma. A més, Canosa i Urgell han detallat totes les accions que havia engegat el govern local per intentar desencallar el conveni.\nDe fet, el juliol es van reunir empresaris i membres del govern per poder trobar una sortida al conflicte i aixecar l'ordenança de tancament dels locals, que havien de finalitzar la seva activitat a primera hora de la matinada. A canvi, els empresaris haurien de posar autobusos per traslladar els clients a l'estació de tren perquè tornessin cap a casa sense provocar aldarulls al carrer.\nLa setmana passada el consistori va fer arribar un esborrany del conveni als empresaris de les discoteques i d'aquesta manera començar la redacció definitiva. El seu advocat ha detallat els seus recels sobre el document a través d'alguns mitjans de comunicació. Això ha desembocat en una reactivació de la plataforma 'Per uns barris més segurs', que havia decidit abandonar les protestes en vistes de les solucions previstes entre les dues parts.


Lloret de Mar fixa els criteris urbanístics del seu nucli antic | Per Lloret de Mar\nnovembre 2013 octubre 2013 setembre 2013 agost 2013 juliol 2013 juny 2013 maig 2013 abril 2013 març 2013 febrer 2013 gener 2013 desembre 2012 novembre 2012 octubre 2012 setembre 2012 agost 2012 juliol 2012 juny 2012 maig 2012 abril 2012 març 2012 febrer 2012 gener 2012 desembre 2011 novembre 2011 octubre 2011 setembre 2011 agost 2011 juliol 2011 juny 2011 maig 2011 abril 2011 març 2011 febrer 2011 gener 2011 desembre 2010 novembre 2010 octubre 2010 setembre 2010 agost 2010 juliol 2010 juny 2010 Lloret de Mar fixa els criteris urbanístics del seu nucli antic\nL’Ajuntament de Lloret de Mar va aprovar ahir de manera provisional el pla especial urbanístic del casc antic que fixa els criteris obligatoris de cara a futures obres. De la mateixa manera, aquest pla especial també regula la construcció dels àtics de la zona. “És una primera eina que tindrem a les mans per poder treballar; ha de contribuir a la millora d’aquest barri”, va assegurar l’alcalde, Romà Codina. L’elaboració del pla va començar mesos enrere amb un inventari de totes i cadascun dels edificis del casc antic amb una fitxa detallada amb la situació de cada edifici. “Hem analitzat el que hi ha i a partir d’aquí determinarem què es pot permetre i com s’hauria de fer”, va explicar Jordi Martínez, regidor de Territori i Sostenibilitat, amb l’objectiu, va afegir-hi, d’“intentar regular el casc antic perquè torni a ser el que era o el que volem que sigui”.\nUn dels elements que es regulen és el color de les façanes. Es distingeix entre carrers comercials i els que no ho són. Aquests darrers només podran pintar les façanes de color blanc, perquè “són carrers estrets i els que els falta més llum”, va apuntar Martínez. En canvi, les dels carrers comercials, “com que no els falta tanta lluminositat”, podran ser també de color groc o ocre.\nTambé es regulen les finestres i els balcons, que no podran ser horitzontals, sinó que totes les obertures dels edificis hauran de ser verticals. Queda totalment prohibit l’acer inoxidable, el vidre que no sigui totalment transparent i l’alumini de colors –excepte el mate–. Les baranes hauran de ser de ferro. Pel que fa als rètols de les botigues, es prohibirà que sobresurtin de la façana.\nÀtics al casc antic\nPel que fa als àtics, s’ha determinat en quines condicions es poden construir –l’alçada màxima era de planta baixa més dos pisos– sempre que no s’hagi esgotat l’edificabilitat. En el pla es detalla quins edificis poden fer àtics fins arran de carrer i quins altres han d’estar tres metres enrere. S’ha determinat en funció de com afectaria en l’entrada de la llum al carrer. “El que fa el pla és donar solució a una problemàtica del casc antic”, va afegir-hi Martínez.\nEl pla especial fa referència a les llicències d’obres majors que es demanin a partir d’ara i, per tant, no afecta la situació actual dels edificis. El document quedarà aprovat de manera definitiva un cop rebi el vistiplau de la comissió d’Urbanisme.\nEl pla especial urbanístic del casc antic es va aprovar amb els vots dels regidors de l’equip de govern (CiU-ERC) i també del PSC i ICV-EUiA –després de l’aprovació d’unes esmenes d’aquests dos partits– i l’abstenció del Millor –també havia presentat esmenes–, el PP i el regidor no adscrit.\nDeute de la Generalitat\nL’alcalde va avançar en el ple d’ahir que la Generalitat deu a l’Ajuntament de Lloret 2’4 milions d’euros. La major part (1’5 milions) és de despesa corrent, mentre que 900.000 euros són d’inversions. L’alcalde ho va anunciar en el debat d’una moció que es va aprovar per unanimitat, que exigeix els pagaments dels deutes. A partir de la sessió d’ahir, i malgrat les queixes del Millor, els plens se celebraran a les sis de la tarda.\nVictòria Freijedo, nova regidora\nEn el ple d’ahir va prendre possessió del càrrec de regidora del grup Millor Victòria Freijedo, la qual anava de número 10 en la llista electoral, i que substitueix Elena Aleinik. La nova regidora ja va intervenir en la sessió d’ahir per defensar la supressió del registre municipal de parelles de fet. Va argumentar el vot afirmatiu “per tal d’evitar una situació que pot resultar irregular”, va dir en les primeres paraules com a regidora. La moció va quedar aprovada amb el vot de tots els regidors, excepte el d’ICV-EUiA. L’estrena com a regidora va ser en un ple en què el líder de la seva formació, Marc Fuertes, va protagonitzar un dur enfrontament amb les forces del govern i altres de l’oposició –PSC i ICV-EUiA– per unes greus acusacions d’“irregularitats” i mala gestió que no va arribar a concretar.\nNotícia publicada: 03 abril 2012\nFont: El Punt - Avui\nNotícia prèvia: Lloret exigeix el pagament de 2,4 milions que li deu la Generalitat\nNotícia següent: Éxits del Club de Rem Santa Cristina\nUsuaris connectats2 Usuaris Online


La banda de joves de CE1NO en una foto promocional als Jardins del Palau Tolrà. || CE1NO\nEl jove grup castellarenc acaba de publicar ‘Una vida’, on es barreja amb encert el trap, el dancehall, reggaetton i R&B\nEl CE1NO és un grup emergent de música urbana que compta amb quatre joves emprenedors, un grup d’amics de només 18 anys, apassionats de la música, i molt actius a les xarxes socials d’Instagram. Artísticament, els seus noms són els de Makakokain, LilBig, LilMore i ElPerinsky, tots de Castellar del Vallès.\nVan començar fa un any i dos mesos unint la seva passió per la música trap, dancehall, reggaetton i R&B, i ho van fer barrejant també els tres idiomes que dominen, el català, l’anglès i el castellà. “Els vaig convidar a casa i vam començar amb la primera cançó”, diu Gianmarco Sotelo Garcia “Makakokain”. D’aquí en va sortir el tema They Know. Després d’aquesta cançó en va venir una altra, i ja van penjar la primera al canal de Youtube, en forma de videoclip. A dia d’avui, encara estan fent coses noves i ja han acabat un primer mixed tape (disc), en format digital.\nCE1NO ha fet sis temes que intenten explorar diversos estats d’ànim. “Que puguis escoltar quan estiguis de festa, quan estàs amb els amics o quan ets a casa amb les teves coses i estàs pensatiu”, diu Makakokain. El disc es diu Una vida justament amb aquest afany d’expressar que es pot escoltar amb tots els estats d’ànim que es tinguin en aquell moment que s’escolta.\nEls temes es diuen Tony Montana, Grandiós, Ara ho som, Bentley, Temps perdut i Atuendo. De les 6 cançons, Tony Montana és la més comercial. “És un tema en el que parlem de què volem pel nostre futur”. En canvi, a Temps perdut aborden la qüestió dle seu passat, “de com vam perdre el temps fent coses amb el que sigui, fem una reflexió profunda, interior”. El tema Grandiós és un dancehall. "Ens vam inspirar en els 31 FAM de Sabadell", afegeix Sotelo. Bently va néixer a S'Agaró, quan amb uns amics "vam veure cotxes d'alta gamma, entre ells, un Bently, i vaig tenir necessitat d'escriure sobre això". La cançó Atuendo és de les antigues, que ja tenien feta i que parla de la història "d'un del grup amb un altre, una història que vam tenir amb una noia i com gràcies a això vam ser amics".\nSense dubte, per ells, Temps perdut és el tema que té més missatge. Parla de brindar per a tots auqells que els van fer costat quan eren més joves. "Volem fer una metàfora, estem parlant d'un concepte, no d'una noia". Volen trencar idees preconcebudes i reflexionar sobre el temps que perdem quan som joves i que no valorem qui tenim al costat. "Quan t'adones del temps que has perdut ja no et pots fer enrere". En canvi, el Ara ho som és una cançó buida de contingut, que tanca el disc, que està dient coses del present, "com si ja ho tinguéssim tot". Les lletres estan escrites entre tots els CE1NO, cadascú el seu tros. Makakokain passa per whatsapp la base instrumental i entre tots van escrivint.\nAbans de les cançons d’aquest treball, també van fer els temes They Know i Parallel World, tots dos en anglès. “Després vam estar un any sense compondre, el confinament no ens va ajudar, i hi hem tornat fa poc”. L’objectiu de la banda era fer un àlbum treballat, més propi, i això “es reflecteix en les nostres cançons, en qualitat de so però, sobretot, en progrés mental, més maduratiu, més profund”, apunta Sotelo. Tan els assajos com la gravació s’han fet a casa seva, on Makakokain s’ha adaptat l’habitació per a poder-les enregistrar.\nEls dos primers videoclips que van gravar són més casolans que els altres que han anat compartint a les xarxes. “Cada cop els fem més treballats”. Ara, tenen qui els gravi, de forma més professional.\nEl nom de CE1NO sorgeix de la línia C1 de la Vallesana. Per a ells, és un transport que identifica Castellar del Vallès. “I com que al poble encara no ha sorgit cap talent jove que representi el poble doncs hem pensat que podíem intentar-ho nosaltres”, afegeix Sotelo. Fan servir les xarxes d’Instagram, Spotify i Youtube per donar-se a conèixer.\nPortada del disc 'Una vida', de CE1NO.


L'humanoide que detecta emocions, estrella del Robolot - Diari de Girona\nL'humanoide que detecta emocions, estrella del Robolot\nEl certamen aplegarà més de 800 estudiants i professors de Catalunya, de l´Estat i França\nxavier valeri olot 22.04.2017 | 11:00\nLa màquina, coneguda amb el nom de Pepper, detecta emocions. DdG\nEn Pepper és un robot humanoide que entén les emocions dels humans. Pepper va ser creat per l´empresa francesa Aldebaran Robotics i estarà a la setzena edició del Robolot que tindrà lloc a Olot els dies 6 i 7 de maig.\nEl valor afegit d´en Pepper és que detecta si els humans que se li adrecen estan tristos, contents o alguna cosa els fa mal. Llavors ell analitza les expressions de l´interlocutor i decideix les respostes adequades segons una base de dades que extreu d´un núvol informàtic. En Pepper és petit, perquè té una alçada d´1,20 metres, pesa 28 quilos i porta una pantalla sobre el pit. És així perquè les seves reaccions no espantin la gent.\nEl robot humanoide arribarà a Olot de la mà de l´Institut Méditerranéen d´Etude et de Recherche en Informatique et Robotique (Imérir) de Perpinyà. De moment, en Pepper es ven al Japó pel preu de 1.420 €. És un robot humanoide que parla, respon i es mou com molts d´altres.\nSi bé en Pepper serà l´atracció més espectacular, n´hi haurà d´altres. Hi haurà la construcció didàctica d´una màquina informàtica de videojocs construïda per un alumne de segon d´ESO de Granada. El mateix estudiant presentarà un dispositiu per mesurar la qualitat de l´aire.\nEl Robolot 2017 va ser presentat ahir per Antoni Moreno (Institut Garrotxa) i Albert Xirgo (Robolot Team). Entre les novetats explicades hi ha la ubicació d´una carpa a la plaça del Torín i l´ús de la sala d´actes de l´Arxiu Comarcal de la Garrotxa. La carpa de sobre la sala Torín acollirà tant treballs de robòtica com projectes tecnològics.\nLa sala Torín, com cada any, acollirà les competicions que s´han fet per ser més participatives.\nEls altres espais seran la sala Torín i el Casal Marià. La previsió és que el certamen aplegui més de 800 estudiants i professors de Catalunya de l´Estat espanyol i de França.\nL´edició del 2017 és clau, ja que el Robolot ha culminat l´abast del projecte que permet participar a estudiants de totes les edats del sistema educatiu. És a dir, des d´Educació Infantil fins als universitaris. Enmig passen totes les etapes d´educació primària, secundària i formació professional. Per primera vegada, hi haurà espai de participació d´escoles per a nens i nenes a partir de P3, on treballaran amb Beetbots, unes petites abelles robòtiques que ajuden els petits a iniciar-se amb el treball del pensament computacional.\nLa pròxima edició del Robolot també estrenarà una categoria de projectes que treballen en combinació disciplines relacionades amb ciències, tecnologies, art i matemàtiques.\nLa categoria porta el nom d´STAM i disposarà d´un espai d´exposició i d´intercanvi d´experiències.\nMesuraran la qualitat de l'aire amb un enginy ideat i fet a Olot\nLa Residència Faber i el Robolot organitzen una estada de robòtica\nEls organitzadors de Robolot renuncien a l'ajut anual de 5.000 euros de la Fundació Princesa de Girona


S'intensifica la coordinació comarcal per emergències a través de WhatsApp — Consell Comarcal del Pla d'Urgell\nS'intensifica la coordinació comarcal per emergències a través de WhatsApp\nS'intensifica la coordinació comarcal per emergències a través de WhatsApp Presentació del nou responsable del parc de Bombers de Mollerussa al Consell d'Alcaldies, celebrat telemàticament aquest dilluns al vespre https://www.plaurgell.cat/actualitat/noticies/sintensifica-la-coordinacio-comarcal-per-emergencies-a-traves-de-whatsapp https://www.plaurgell.cat/actualitat/noticies/sintensifica-la-coordinacio-comarcal-per-emergencies-a-traves-de-whatsapp/@@download/image/Foto captura reunió consell d'alcaldies.png\nPresentació del nou responsable del parc de Bombers de Mollerussa al Consell d'Alcaldies, celebrat telemàticament aquest dilluns al vespre\nEl Consell Comarcal del Pla d’Urgell ha ampliat la coordinació per emergències comarcals amb l’activació d’un grup de missatgeria per telèfon (a través del WhatsApp) que agilitza la comunicació directa i compartida entre ajuntaments i cossos de seguretat en cas d’emergències, com ara incidències a la via pública, provocades per aiguats o nevades, entre d'altres.\nEn el marc d’aquesta acció de treball coordinat, el president del Consell Comarcal del Pla d’Urgell, Rafel Panadés, va presentar ahir al Consell d’Alcaldies, que es va celebrar telemàticament, el nou responsable del cap del parc de Bombers de Mollerussa, Miquel Martínez.\nPanadés: “Els alcaldes i les alcaldesses som, en matèria de protecció civil, les màximes autoritats locals. És bo que ampliem mitjans que facilitin la comunicació ràpida i directa, com ja hem vingut fent fins ara durant tota la pandèmia també amb la participació d'altres administracions.”\nEn aquest grup d'emergències per WhatsApp, hi estan inclosos el President del Consell Comarcal del Pla d'Urgell, el gerent, Carles Esquerda; tots els alcaldes i alcaldesses de la comarca del Pla d'Urgell, els caps dels Mossos d'Esquadra i dels Bombers de la Generalitat de Catalunya i tècnics del Consell Comarcal del Pla d'Urgell.


Una quarantena de persones van participar en la primera Trobada de Comunitats Energètiques d’Osona organitzada pel Consell Comarcal\nLa sessió, que es va celebrar en format telemàtic a causa de la pandèmia, va servir per compartir experiències, objectius i projectes.\nEl Consell Comarcal d’Osona va organitzar aquest dimecres 12 de gener la primera trobada de Comunitats Energètiques d’Osona en la que hi van participar una quarantena de persones i un total de 16 comunitats energètiques creades o en fase de creació. Aquesta primera sessió va ser un punt de reunió per començar a intercanviar experiències, compartir coneixements i alinear estratègies i objectius.\nA gener de 2022, a Osona ja estan creades les comunitats energètiques -en forma de cooperativa de consum- a Sant Pere de Torelló, Balenyà, Olost, Santa Eulàlia de Riuprimer, Sant Julià de Vilatorta i Taradell. L’objectiu principal d’aquestes cooperatives és l’impuls de la transició energètica als seus municipis de forma democràtica i participada pels veïns i veïnes. En la trobada d’aquest dimecres, a part de la cooperatives ja creades també hi van participar representants de les futures comunitats de Gurb, Tona, Folgueroles, Tavèrnoles, Malla, Alpens, Vilanova de Sau, Calldetenes, Sant Vicenç de Torelló i Prats de Lluçanès. Cadascuna d’elles va explicar la seva situació, els projectes que estan impulsant i els seus objectius principals, i entre totes van poder compartir documents i experiències de treball.\nLa trobada va donar peu a la presentació del projecte NEO (Nova Energia Osona) que és el nom escollit pel projecte OsonaECOTransició40% que el Consell Comarcal d’Osona va aprovar l’any 2021. La presentació, que va anar a càrrec del regidor de de Sant Pere de Torelló, Ermen Llobet, va servir per contextualitzar i posar en valor un dels grans reptes cabdals de la transició energètica a Osona: l’impuls de 50 comunitats energètiques a la comarca.\nSeguidament, Gil Salvans de l’Agència Local de l’Energia va explicar alguns dels projectes d’autoconsum compartit que estan impulsant les cooperatives de Balenyà, Riuprimer o Olost, i també va avançar com està previst el finançament d’aquests projectes i com són els contractes entre socis i cooperativa.\nEn el marc de la jornada, Blanca Pellicer va presentar l’Ateneu Cooperatiu de la Catalunya Central com espai de referència al territori per fomentar l’aprenentatge, la cooperació i la transformació social i per contribuir a l’enfortiment i creixement de l’activitat econòmica, i va proposar sumar esforços entre l’Ateniu i els projectes d’Osona.\nFinalment, el president de la cooperativa Balenyà Sostenible SCCL, Ramon Roig, va posar sobre la taula la necessitat de crear una cooperativa de segon grau a la comarca. Un ens que hauria d’estar format per la resta de cooperatives d’Osona per crear estructures professionalitzades i maximitzar l’eficiència del projecte i els seus costos. En la presentació va detallar quins són els requisits mínims per la seva creació.\nI en la sessió de cloenda, a càrrec de la vicepresidenta 3a del Consell Comarcal d’Osona, Margarida Feliu (Vicepresidenta 3a del Consell Comarcal d’Osona) totes les comunitats energètiques i el Consell Comarcal es van emplaçar a fer una nova trobada i jornada de treball en el marc de la Fira de l’Energia i la Construcció Sostenible (FECS) que tindrà lloc a Vic els pròxims 17, 18 i 19 de febrer de 2022.\nVisualitza el vídeo de la trobada en aquest enllaç


Relat "La petita mort II (Orgasme)"\nInici > detall del relat: La petita mort II (Orgasme)\n- 943 Lectures\nFluctuacions de silencis,\ncomunicació entre dos mirades.\nviatgen de pell en pell,\nfins, no saber que és meu,\ni que no ho és.\nS’atrauen les diferencies, s’uneix una ànima.\nBoca en boca està el secret.\nMossos, de gust tendre\nque alegren el paladar.\nArraps innocents, es desperten\nper la intensitat dels nostres gemecs.\nEls amants penetren excitats\nen la llar del plaer,\nacullen ansiosos un delit,\nque s’aproxima sense fre.\nEls segons passen com minuts\nens deixem omplir per buidar.\nBorbollejats per un torrent convuls\nens elevem els dos, al cim més alt.\nDeixem caure extasiats,\nels nostres cossos,\nen braços d’un petita mort.\nÉs el preludi d’un nou naixement,\ni l’esperem abraçats, mirant-nos, dolçament.\nUn embaràs [Ofensiu]\nEloi Miró | 28-11-2013\nUna nova vida, fruit de l’amor entre dues persones que s’estimen. Tal i com dius: una petita mort, però que aporta una vida a la vida pròpiament.\nAtticus | 14-11-2013\nEste relat ben bé podria ser una perspectiva més palpable, més en concret a les emocions, sensacions i sentiments que experimenten dos amants mitjançant l'acte sexual, amb l'amor com a nexe d'unió.


Era Ausiàs March un huracà sexual durant la seva joventut amorosa?\nFoto: Biblioteca Virtual Miguel de Cervantes / Revers\nBarcelona. Dimecres, 3 de març de 2021. 05:30\nActualitzat Dimecres, 3 de març de 2021. 12:49\nSeria Ausiàs March un bon protagonista de Cómo conocí a vuestra madre? Malgrat saber que tècnicament no, la seva vida amorosa prèvia al primer casament no només té més aventures que una pel·lícula d'Indiana Jones, sinó que la seva obra poètica pot esdevenir, si es vol, un ham sorprenentment sensual en el noble art del flirteig amorós. Abans d'argumentar aquesta darrera afirmació i de seguir amb l'article, que sens dubte parlarà de March, permet-me avisar-te de dues coses: la primera és que et ben prometo que quan arribis al final del text haurem anat i tornat d'Itàlia a través del mar, però no amb vaixell, sinó amb versos; la segona, que qui escriu aquestes ratlles t'ha de confessar que va estudiar un breu temps a la Università per Stranieri di Siena que té per rector a Pietro Cataldi i on treballa Cèlia Nadal Pasqual, és a dir, els responsables de la publicació fa pocs mesos del volum Ausiàs March, un male strano: poesie d'amore (Nuova Universale Einaudi, 2021).\nEn efecte, Ausiàs March ha tornat a Itàlia sis segles més tard del seu retorn a casa després de participar l'any 1420 en la primera part de l'expedició per consolidar el domini catalanoaragonès a l'illa de Sardenya, per això l'anunci d'aquesta edició italiana de l'obra del poeta més important de les lletres catalanes amb el segell implícit de Siena m'ha fet pensar que va ser allà, fa anys, en arribar a una universitat en la qual havia d'esbrinar si el mite de l'Erasmus convertit en orgasmus era cert, quan vaig comprendre que malgrat que el poeta valencià no va ser pare de cap fill legítim, tots aquells que sentim la literatura catalana com la nostra literatura som una mica fills d'Ausiàs March. Deixa'm explicar-te per què.\nEscultura en pedra de Josep Rausell Sanchis a Gandia representant Ausiàs March. (Creative Commons / Viquipèdia)\nDigue'm en quin vers penses quan fa vent i et diré qui ets\nLa notícia del nou llibre de March editat per Einaudi, una de les grans editorials italianes, va fer-me escriure un whatsapp a una amada amiga sienesa a qui, fa anys, vaig parlar-li de "Veles e vents" a la primera cita. Res de postureo humanista, però, sinó decisió justificadíssima: abans de la segona cervesa, amb un airet finíssim a la Piazza del Campo, em va preguntar en quina cançó pensava quan fa vent. Jo vaig parlar-li de March i de Raimon, i ella d’una balada del cantautor Francesco Guccini anomenada “Scirocco”, que és com els italians anomenen al xaloc. Aquella pregunta inesperadament bonica va fer-me perdre el senderi, però, ja que aquella nit vaig estar a punt de catapultar el que havia de ser una cita amorosa d'aquelles que fan néixer papallones a l'estómac per culpa de March; en efecte, igual com et passaria a tu, parlar de "Veles e vents" em va convertir en una pseudo-acadèmic de pa sucat amb oli que entre copa i copa de vi no parava de fotre la tabarra sobre poesia medieval, és a dir, obligant-me a fer tot allò que mai no cal fer en una primera cita: avorrir. Tot fins que, gairebé sobre la botzina i quan el partit ja semblava perdut, vaig comentar que calia llegir a March sabent que era un fucker.\nAra, vuit anys més tard, la meva amiga va respondre'm el whats dient "Andrò in libreria a cercare il libro di March, quel vero ciclone sessuale valenciano" quan li vaig dir que Ausiàs March s'havia editat en italià. Sí, ho has entès bé, ciclone sessuale vol dir huracà sexual. Parlar de poesia medieval mentre lligues és una mala idea? Per desgràcia, sí, excepte si ho fas parlant del poeta de Gandia, potser perquè "la carn vol carn" és, més enllà d'un vers preciós, concís i insultantment cert, un eslògan meravellós que algú nascut al Regne de València fa més de sis-cents anys va regalar a Durex en la millor campanya publicitària avant-lettre que mai es pugui haver fet per promoure el fornici. Qui va ser, però, Ausiàs March? Per què ell mateix es considera un "mestre d'amor"? I sobretot, per què l'amor és per a ell un mal estrany? Respondre a totes aquestes preguntes amb profunditat és impossible en l'humil i breu espai d'aquest article, però sí que som a temps de recordar que el fill de Pere March i Elionor de Ripoll, després de guerrejar pel Mediterrani en nom de la Corona d'Aragó i esdevenir falconer reial del rei Alfons, va viure uns anys força convulsos durant la seva joventut a València.\nAusiàs March, un male strano, en l'edició traduïda en italià amb poesies originals en català. (Einaudi)\nEl jove Ausiàs, abans de revolucionar la lírica catalana tot trencant amb la tradició poètica dels trobadors, assimilant l'herència del Dolce stil nuovo o el petrarquisme i creant versos d'una intimitat i cruesa mai vistos a casa nostra, va bregar-se com un home inquiet, neguitós, capriciós i de vida tempestuosa. L'any 1427, sense anar més lluny, el poeta és processat per una demanda amorosa mentre la seva vida es mou entre bordells i baralles, fent fills bords a distintes dones i negant-se al matrimoni malgrat la insistència de la seva mare o de la mateixa reina Maria, que veuen en la vida nupcial l'única opció per redimir-lo de ser una bala perduda. És en aquesta època prèvia al casament amb Isabel Martorell, germana de l'escriptor Joanot Martorell, entre tavernes, conflictes, amants i embolics de faldilles, quan March, a mig camí entre el protagonista d'un capítol d'Hermano mayor i de l'encastador Steve Stifler d'American Pie, escriu els cants d'amor dels cicles Plena de seny i, més tard, Llir entre cards, on l'amor honest i espiritual esdevé un desig per a algú com ell, dominat per l'amor sensual i carnal.\nEl vent, el mar i l'amar\nL'amor esdevé per a March, tant abans com després de casar-se, un concepte associat al dolor, al risc -entre el sacrifici i la solitud- i a la tragèdia, potser per això els seus poemes contenen comparacions lligades al mar i al vent, dos elements eminentment oscil·lants i mai uniformes, sempre en tensió permanent entre la calma i la tempesta. Tenim la sort o la desgràcia d’haver nascut en un pam de món en el qual, a excepció de l’Empordà, el vent és un element poètic però gairebé anecdòtic, ja que estimem la brisa o fins i tot el ventet, però la nostra relació amb el vent és tan llunyana que, quan ens toca enfrontar-nos-hi, ens sentim davant seu tan vulnerables com després de sentir un "hem de parlar, això nostre no funciona".\nGabriel García Márquez va dir en el seu conte Tramontana que el vent que bufa a l’Empordà “dicen que lleva consigo los gérmenes de la misma locura”, i dècades abans Joan Maragall havia rebatejat la plana empordanesa com un “palau del vent” en una descripció que, al mateix temps, Josep Pla sempre va trobar una collonada. La pregunta, però, és: a part dels empordanesos, gent estranya i genial a parts iguals, pot descriure’s amb paraules una cosa que és difícil d’observar a simple vista? “Veles e vents” és un hit de Raimon escrit cinc segles abans pel poeta i cavaller de Gandia, però sobretot és una de les composicions poètiques més monumentals de la nostra pobra, bruta, trista i dissortada història, i com totes les obres mestres parla d’una situació que tots hem viscut: la d’arriscar-se fins al límit per amor, amb valentia, però tanmateix amb el patiment de saber que no tot depèn de nosaltres, sinó de l’altre. Planteja, en definitiva, el neguit d’un amant davant la incerta lluita per conquistar la seva amada.\nPotser quan llegeixis això no fa vent al carrer ni veus fulles movent-se més enllà de la finestra, però tant hi fa: si vols entrar fins al fons al poema, el que et cal és que posar-te la capelina i prendre't una biodramina, ja que sortim a coberta, a mar obert. March planteja la confessió d’un amant que compara el seu desig per tornar-ho a intentar amb l’intent d’un retorn a casa malgrat el mar esvalotat, per això en la primera estrofa afirma que “Mestre i ponent, contra d’ells veig armar;/ xaloc e llevant, los deuen subvenir,/ ab llurs amics lo grec e lo migjorn”, és a dir, que per arribar sencer a casa i superar la força del mestral (NO) i el ponent (O), l’amant necessita l’ajut dels vents contraris a aquests dos, per tant del xaloc (SE) i el llevant (E), sumant la inestimable ajuda del gregal (NE) i el migjorn (S). Més enllà d’aquest plantejament inicial, ja plantejat abans per Boeci, Lucà o Ovidi i capaç de posar a prova el nostre domini de la rosa dels vents, el poema resumeix gairebé tot el seu sentit en els dos primers versos, “veles e vents han mos desigs complir/ faent camins dubtosos per la mar”.\nPer què? Perquè diu que les veles i els vents han de complir el desig de l’amant, malgrat que els camins siguin dubtosos, no només pel mar, sinó també per l’amar. La perífrasi d’obligació del primer vers, sumada amb l’homofonia de la mar/l’amar i la presència del concepte dubtosos, ens atorguen les claus per comprendre tot el que vindrà després: la confessió d’algú disposat a arriscar la vida per amor i que, al final, s’adona que estimar de forma extrema és com jugar-s’ho tot a una tirada de daus, a l’empara de la fortuna. Per això, segurament, cada cop que surto al carrer i una ventolera m’emprenya més que una etiqueta al coll de la samarreta penso en Ausiàs March i la seva visió de l'amor, perquè igual que la fortuna, és incontrolable. I sobretot, perquè al capdavall només hi ha una cosa més incòmoda que el vent: la incertesa amorosa, aquell male strano [mal estrany] invisible i ple de neguit que s’acarnissa amb nosaltres sense que sapiguem dominar-lo i davant el qual sembla que només puguem consolar-nos cantant. Igual com portem fent des que els nostres avantpassats, quan eren simples animals que només pensaven a procrear i menjar, van deixar de caminar a quatre grapes per començar a entendre que la carn vol carn, sí, però el cor vol calma.\nliteratura medieval L'estreta relació entre l'illa italiana de Procida i la literatura catalana Pep Antoni Roig\nLlibres "Estimada Anna": Les confessions de Rodoreda a la seva amiga Murià Joan Safont Plumed


La línia de Wallace: Deriva sobiranista (Relats conjunts)\nLa policia, alertada per uns veïns, les va localitzar finalment en un racó poc freqüentat de la platja de Moraira. Les dues xiques, vestides només amb les restes estripades d'uns pareos, es trobaven visiblement nervioses i amb símptomes d'insolació i deshidratació. Amb la intervenció d'un intèrpret fet vindre a posta des de Motilla del Palancar, les autoritats van poder determinar que es tractava d'Almudena T. S. i Paloma ("Cuca") J. L. de la R. y D., dues turistes madrilenyes que s'hi haurien desplaçat a la costa del País Valencià en una data indeterminada. Des de llavors, i malgrat els seus abrivats esforços per comunicar-se amb els indígenes, no havien aconseguit trobar a ningú que entenguera el castellà. "Ja ens havien advertit que l'espanyol, d'ençà que al Levante mana qui mana, estava seriosament amenaçat de desaparició, però mai no ens hauríem imaginat que la cosa havia arribat a aquests extrems, que no ens entenien ni quan preguntàvem si tenien taula per menjar-nos una paella...", van declarar molt afectades. A hores d'ara, i després de rebre atenció mèdica i psicològica, totes dues es recuperen satisfactòriament en unes dependències municipals habilitades per a casos similars --molt habituals darrerament a les platges valencianes-- mentre esperen que el govern de la Comunidad de Madrid les repatrie a la major brevetat possible. Per la seua banda, la Presidenta Diaz Ayuso, després d'assenyalar iradament que ells ja ho havien avisat i que ningú no els feia cas, s'ha referit a elles com a "autèntiques heroïnes de Madrid que és Espanya i Espanya que és Madrid", ha lloat la seua capacitat de sacrifici i resistència en un entorn tan hostil com el d'ací ("que si no fora per nosaltres, que hi anem a les seues platges, a saber de què viurien"), i els ha proposat d'incorporar-se a la seua llista electoral, on ocuparien els llocs situats entre Toni Cantó i el pròxim trànsfuga a qui calga fer-li lloc.\nLa meua proposta per als relats conjunts de març. Sabreu perdonar-me que haja hagut d'exposar un cas tan trist i lamentable, però no sabeu com està posant-se ací la cosa, que només cal fer una volteta per adonar-se'n que Casado i els seus es queden molt curts quan diuen que el castellà està amenaçat, també al País Valencià; pràcticament en les últimes, no vos dic més... I ara seriosament: l'obra (i la tècnica) de Vicente Romero Redondo, autor del quadre d'aquest mes, m'ha semblat simplement espectacular. Si teniu gust i una estoneta, no dubteu en fer una ullada a les seues xarxes socials, paga la pena.\nPublicat per AlfredRussel a 18:37\nsa lluna 1 d’abril de 2021, a les 18:56\nha,ha,ha!, m'he quedat sense paraules!\nBoníssim el teu relat.\nAlfredRussel 1 d’abril de 2021, a les 19:51\nMoltes gràcies, lluna! La veritat és que el quadre és molt bonic, però ens ho posen --malauradament-- fàcil per a que se'ns ocurrisquen aquestes coses tan estranyes... Salut i una abraçada!\nartur 1 d’abril de 2021, a les 19:05\nAi, com sou els de Levante !! hehehe\nMolt ben ideat !.\nBona Pasqua !.\nAlfredRussel 1 d’abril de 2021, a les 19:53\nUns desagraïts som, artur, amb tot el que Madrid fa per nosaltres, i ací els eixim amb ocurrències com que els funcionaris hagen de conèixer la llengua del País per a ser-ho (si, a aquestes altures encara no calia...). Moltes gràcies i bona Pasqua!\nxavier pujol 1 d’abril de 2021, a les 20:01\nEl saben aquell que diu: qui havia un català, un valencià i un baleàric discutint qui era més dur...\nVa guanyar el que va explicar que a l'escola de la seva autonomia els castellanoparlants que no demanen en català anar al WC els obliguen a fer-s'ho a sobre.\n(deixeu-me aclarir que és un acudit, que és fals!) Si ho llegeix diazayuso, o tonicantó, o el carrinyosa ho farien servir de prova per tornar a emprar allò del supremacisme.\nAlfredRussel 1 d’abril de 2021, a les 20:12\nVeig això del WC (ben jugat!), i puge a "Si no sabes valenciano, no puedes trabajar en la Generalitat aunque seas Premio Nobel", titular de la COPE de fa uns dies sobre la nova llei valenciana de funció pública.\nVols dir que els supremacistes no som els catalans-valencians-baleàrics? Hauré de deixar de llegir "El Mundo", crec que JimenezLosantos m'està influint massa... ;) Salut i una abraçada!\nCarme Rosanas 1 d’abril de 2021, a les 22:06\nMés val agafar-s'ho amb humor, tot plegat, perquè arriba a un punt que és per tirar el barret al foc.\nDe tota manera m'ha agradat el teu relat ridiculitzant una situació que no saps si fa riure o fa plorar.\nSegur que molta gent votarà aquestes heroïnes que per fi han trobat el seu lloc a les llistes electorals (al cantó del Cantó).\nAlfredRussel 6 d’abril de 2021, a les 17:09\nÉs cert, Carme, mous molta raó quan dius que és més cosa de plorar que de riure, però almenys ens queda la ironia per fer veure com de ridículs poden arribar a ser els seus, no sé com dir-ho, arguments? Malauradament, em tem que sempre hi haurà gent disposada a comprar aquestes coses; de fet, hi ha partits sencers que n'han fet, d'això, la seua raó de ser. Resistirem, però; i mentre, a més, ens en riurem d'ells sempre que es puga. Salut, abraçada i endavant!\nMcAbeu 2 d’abril de 2021, a les 11:33\nCada vegada n'hi ha prou amb menys per fer carrera política...\nPer cert, m'hauria agradat poder fer aquest comentari en espanyol (com a mostra de suport a aquesta llengua en perill d'extinció), però fa tant de temps que no sento xerrar en castellà al carrer, ni als mitjans de comunicació, ni als jutjats, ni enlloc que ara m'adono que no puc perquè he oblidat el poc que me'n van ensenyar a l'escola. ;-)\nFelicitats pel relat, no hem de perdre mai la ironia.\nAlfredRussel 6 d’abril de 2021, a les 17:22\nA segons quins llocs, les carreres polítiques són certament barates de fer; una temporadeta per la perifèria posant a parir als aborígens i les seues manies --com parlar llengües estranyes-- i Madrid es posa als teus peus...\nM'ha agradat molt la teua sensibilitat cap a una llengua tan amenaçada com el castellà. A mi també em passa, que la estic oblidant a força de no escoltar-la, i crec que hauríem de fer alguna cosa; jo mateix crec que em donaré de baixa d'Acció Cultural del País Valencià i ho donaré tot al Instituto Cervantes. Per nosaltres que no quede.\nMoltes gràcies i una abraçada! (i si, a falta de tantes coses, que no ens falte mai la ironia...)\nPons 8 d’abril de 2021, a les 12:46\nI com aquest cas real i verídic que ens expliques, cada dia n’hi ha centenars, quantes vides més s’hauran de lamentar abans no es decideixin prohibir aquestes perilloses llengües regionals?\nAlfredRussel 9 d’abril de 2021, a les 19:45\nEs que no hauria de fer ni falta prohibir-les, Pons: hauria de ser la mateixa gent que les parla qui se n'adonara de que això no porta enlloc i se'n passara a alguna llengua de veritat, de les que serveixen per a integrar i no són d'imposició. Però mira, es veu que els llenguaregionalparlants no donen per a més, i així ens va als cosmopolites... Salut i moltes gràcies!


Bandar Apartment Bandar Seri Begawan Brunei - Ofertes d'hotels amb els MILLORS DESCOMPTES EN LÍNIA\nLim Beng Thai, Jalan Padang Talib 1, Kianggeh, Bandar Seri Begawan, Brunei, BS8671 - Veure al mapa\nBarri Kianggeh Kianggeh Kianggeh Gadong Kianggeh Kota Batu Kianggeh Kianggeh Gadong Gadong\nSituat a l'encantadora àrea de Kianggeh, Bandar Apartment gaudeix d'una posició excepcional a la els interessos religiosos, la cultura, els paisatges de Bandar Seri Begawan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Bandar Apartment asseguren una estada plaentera als seus clients. Transport hotel/aeroport, restaurant, servei de bugaderia, ascensor, àrea de TV/saló compartit són només algunes de les comoditats que fan que Bandar Apartment sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Bandar Apartment és una selecció idònia per a la vostra estada a Bandar Seri Begawan.


Farm stay Masseria Santo Blasio Surbo Itàlia - Ofertes d'hotels amb els MILLORS DESCOMPTES EN LÍNIA\nVeure tots els 17 allotjaments a Surbo.\nStrada Provinciale 236, Surbo, Surbo, Itàlia, 73010 - Veure al mapa\nMés informació sobre Farm stay Masseria Santo Blasio\nConvenientment situat a Lecce, Farm stay Masseria Santo Blasio és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Lecce. L'hotel ofereix instal.lacions per a minusvàl.lids, transport hotel/aeroport, servei de cangur, servei de bugaderia, caixa forta per garantir el més gran comfort possible als seus clients.\nGaudiu de les comoditats d'alta gama com ara aire condicionat, calefacció, balcó/terrassa, insonorització, llits extrallargs (> 2 metres) per tal de relaxar-vos després d'un cansat dia. L'hotel ofereix instal.lacions fantàstiques, incloses bany, massatge, jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Farm stay Masseria Santo Blasio és una selecció idònia per a la vostra estada a Lecce.


malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] Jofre Serret desmenteix Ramir Roger sobre el reinici de les obres del Passeig Marítim i assegura que s'hi treballa des del 2 de setembre\nL’alcalde accidental Jofre Serret ha respost les declaracions que ha fet el portaveu republicà sobre el reinici de les obres del Passeig Marítim. Serret diu que el 2 de setembre tant l’empresa que du a terme els treballs de rehabilitació com la que s’encarrega de dirigir l’obra van començar a reunir-se per enllestir les tasques que queden pendents del primer tram i que, per tant, s’ha reprès l’activitat.\nSerret ha agraït a Ramir Roger que reconegui que “hem tingut mala sort en com s’han portat les coses fins al moment”.\n04-09-2019 / 13:30:06\nL’alcalde accidental Jofre Serret ha explicat també que aviat començaran a reunir-se amb els propietaris dels locals i habitatges del Passeig Marítim per explicar-los com es desenvolupen els treballs de rehabilitació que queden. Serret ha avançat que en aquestes reunions els grups a l’oposició també hi seran convidats.


Descobreix com fer un consum conscient a Manacor – Rellevant.cat\nEl municipi de Manacor ja compta amb 52 establiments comercials certificats amb el distintiu de Comerç Verd. Aquest procés s’ha realitzat després que Rezero, amb el suport de l’Ajuntament de Manacor, els ha visitat per comprovar que compleixen amb els requisits establerts. Aquesta certificació compta amb més de 10 anys d’experiència i 600 comerços adherits a Catalunya i gràcies a Manacor, arriba per primera vegada a les Illes Balears.\nComerç Verd és un distintiu que reconeix la feina dels comerços locals que tenen una oferta responsable amb el medi ambient que permet i facilita a les persones consumidores fer un consum conscient al mateix municipi.\nA Manacor, s’han certificat comerços que tenen productes a granel, de proximitat, ecològics, o de comerç just, que fomenten el retorn d’envasos i la reutilització, tant d’envasos com de materials, i que faciliten productes que permeten l’estalvi energètic, d’aigua i de residus, seguint els criteris establerts per la certificació de Comerç Verd.\nAquestes característiques es troben en una àmplia tipologia de comerços, es per això que han rebut la certificació de Comerç Verd botigues de venda a granel, de fruites i verdures, d’artesania, de roba, farmàcies, ferreteries, merceries, o floristeries entre d’altres.\nDesprés d’aquesta primera fase de certificació, l’Ajuntament de Manacor vol anar més enllà i facilitar informació contrastada a la ciutadania perquè conegui què vol dir fer un consum conscient i perquè és important. Per això s’ha dissenyat una guia digital per la ciutadania sobre consum conscient i estil de vida residu zero on s’expliquen conceptes com comerç just o ecològic, i es presenten alternatives per reutilitzar o comprar sense envasos. Es pot consultar aquesta guia digital aquí.\n“Estam molt satisfets dels primers resultats, és un inici perquè volem que aviat aquests 52 comerços siguin 104 i després 208 els negocis que se sumin a aquesta iniciativa, per qüestions socials, ambientals i econòmiques amb l’objectiu de fer cada vegada menor el volum de residus que generam”, ha assegurat el delegat de Medi Ambient, Sebastià Llodrà. “Que a Manacor tinguem 52 comerços acreditats amb el segell de Comerç Verd no pot ser més que motiu d’alegria, i de fet molts d’ells també la certificació de Comerços Emblemàtics, el que dóna una idea de la gran varietat de productes que tenim a Manacor i que el consumidor s’ha anat conscienciant, perquè sense ells no seria possible sostenir aquesta oferta”, ha afegit la delegada de Comerç, Maria Antònia Truyols.\nPer descobrir més informació sobre aquesta certificació es pot visitar la web de Comerç Verd (www.comercverd.cat), on hi ha un mapa que situa tots els comerços certificats. A més, al canal de youtube de Rezero (www.youtube.com/rezerocat) s’ha penjat un vídeo resum d’algunes de les experiències certificades a Manacor, a través de les quals es poden descobrir exemples de consum responsable del municipi.\nAquesta campanya s’emmarca en el Pla Local de Prevenció de Residus de Manacor, que pretén fer una passa més enllà del reciclatge dels residus per treballar i impulsar la prevenció i reducció en tots els sectors i àmbits municipals.\nA partir d’ara, els ciutadans ja poden cercar el distintiu de Comerç Verd pels carrers del municipi, i descobrir on poden fer un consum més sostenible i saludable.\nLa coordinadora de Rezero a les Illes Balears, Roser Badia, ha encoratjat tots aquells establiments que ja han començat a fer passes cap a la sostenibilitat a seguir avançant per poder arribar a complir els criteris que els permetin la certificació.\nJudo Renshinkan: Pep Mascaró, 8è dan de judo\n21 de desembre de 2021 Magdalena Ordinas Política, Serveis Deixa un comentari


El Kona, cotxe de l’any 2019 a l’Estat Espanyol | ElMotordeGirona.cat\n23 desembre, 2018 albertalsina 0\nFoto. Hyundai Kona\nEl Hyundai Kona ha guanyat el Premi ABC al Millor Cotxe de l’Any 2019. Aquest premi és atorgat per un jurat format per 36 periodistes de diferents mitjans de comunicació, diaris, revistes, televisió, ràdio o agències així com el vot popular a través de la pàgina web del diari madrileny.\nEl premi té en compte el disseny tant exterior com interior, tecnologia, fiabilitat, rendiment, seguretat, així com la ubicació en un segment del mercat de volum. També destaca la qualitat global del vehicle així com els seus cinc anys de garantia sense límit de quilòmetratge i cinc anys d’assistència en carretera. Tots els vehicles guardonats fins avui amb aquest premi s’han convertit en grans èxits per a les marques que representaven.\nEl model és el primer SUV compacte que afegeix una versió 100% elèctrica a la seva gamma de motors; així mateix, en uns mesos, estarà disponible amb tecnologia híbrida.\ntags: Cotxe de l'any a l'Estat Espanyol Hyundai Hyundai Kona SUV\nprevious El Patrol fa 35 anys\nnext Audi presenta l'e-tron, el seu primer SUV 100% elèctric


L'Obra Social "la Caixa" coordina un projecte europeu clau per fomentar la Recerca i la Innovació Responsables (RRI) a Europa - Blog CaixaCiència\nLa relació entre la ciència, la recerca i la innovació, i la societat ha preocupat a Comissió Europea (CE) des de fa anys. Segons el darrer Eurobaròmetre, per exemple, tot i que el 77% dels europeus creuen que la ciència i la tecnologia tenen una influència positiva en la societat, el 62% coincideixen en el fet que fan canviar les nostres vides massa ràpidament. A la mateixa referència descobrim que el 55% dels europeus creuen que hauria d’existir diàleg entre la ciència i la resta de la societat a l’hora de prendre decisions sobre la ciència i la tecnologia.\nConscients d’aquesta realitat, la CE ha incorporat de manera clara a les seves polítiques de recerca el concepte de Recerca i Innovació Responsables (RRI). En poques paraules, la RRI significa que tots els actors (investigadors, educadors, indústria, societat civil i gestors de la ciència) treballen conjuntament durant tot el procés de recerca i innovació per alinear millor els seus resultats amb els valors, les necessitats i les expectatives de la societat europea. La RRI introdueix la necessitat d’involucrar el públic en els processos de recerca i d’innovació i fomenta l’educació de qualitat en ciència. També té en compte els aspectes ètics, d’igualtat de gènere i d’accés lliure als resultats de la recerca, a més d’una nova manera de gestionar-la i governar-la tenint en compte tots aquests ingredients. La RRI està passant actualment dels ambients acadèmics (bàsicament de Gran Bretanya, els Països Baixos i Dinamarca) a l’aplicació pràctica a tot Europa gràcies a la determinació de la CE, que l’ha adoptat de manera clara al seu nou programa marc de recerca, l’Horitzó 2020.\nL’Obra Social “la Caixa” té també un paper clau en aquesta transició pel fet de coordinar un dels projectes més importants de la CE per a l’aplicació de la RRI: el projecte RRI TOOLS. Aquest projecte generarà una “caixa d’eines digitals” per promoure el concepte de RRI i per fer formació perquè s’apliqui entre investigadors, gestors de la ciència i altres grups d’interès involucrats. El projecte té un pressupost de gairebé 7 M€ i hi participen vint-i-sis institucions, entre elles entitats acadèmiques com l’University College of London o la Universitat Lliure d’Amsterdam, i organitzacions paraigua relacionades amb la recerca i la innovació com ECSITE (museus i centres de ciència), EFC (fundacions de recerca) o Euroscience (investigadors europeus). El projecte, que va ser redactat per l’Àrea de Ciència i Medi Ambient de la FLC amb l’estreta col·laboració de la Unitat de Comunicació i Divulgació de la Ciència d’IrsiCaixa, va ser el millor valorat en la seva convocatòria per la comissió i pels avaluadors externs.\nRRI TOOLS preveu la creació de dinou centres de disseminació i formació o hubs estatals que desenvoluparan activitats de disseminació i formació en un total de vint-i-sis països europeus i quatre països associats. Els RRI hubs estan liderats per diverses institucions involucrades en la connexió entre la ciència i la societat als seus països respectius. Al capdavant del hub espanyol se situarà IrsiCaixa i ja en formen part l’Obra Social “la Caixa”, la FECYT i BioCat.\nEl projecte representa una de les iniciatives més importants finançada per la CE coordinada per una entitat de l’Estat en el camp de la relació entre la ciència i la societat i dóna una gran oportunitat per situar Barcelona, Catalunya i Espanya com a referència en l’aplicació pràctica d’aquest nou paradigma democratitzador dels processos de recerca i innovació que és la RRI.


Catalunya un cor lliure: Vicent Partal demanar coratge per seguir el camí fins al dia 9-11\nVicent Partal demanar coratge per seguir el camí fins al dia 9-11\nDimecres 15-01-2014 xarrada al bar Grau de Cerdanyola de Vicent Partal\norganitzat per la comissió de Òmnium a Cerdanyola\nLa sala estava a plena de persones que havien vingut per escoltar a Vicent Partal, periodista, escriptor i actualment director del diari digital Vila Web.\nLes seves paraules anaven omplint la sala amb un llenguatge senzill, però contundent: "Hem d'estar tranquils, no tenir pressa, perquè ja hem guanyat a Espanya" Ens convidà a no defallir perquè la meta està molt propera i a confiar que els nostres polítics que para ell, ho estan fent bé, sense presses però sense pauses, perquè el dia després, el món ens ha de reconèixer com a estat, per això, cada pas ha de ser ferm i segur.\nQue no escoltem a aquells que volen malmetre amb la guerra de la por, hem d'estar units i forts, perquè només depèn de nosaltres que ho aconseguim. Els assistents van preguntar part d'aquests dubtes que ens volen ficar al cap; És veritat que sortirem fora de la unió europea? al que va respondre: "Són europeus tots els estats i ciutadans que formen la unió europea" Llavors, ja som ciutadans europeus. Què serà de les pensions? A qui pagarem els impostos? etc. Partal anava contestant una després d'una altra totes les preguntes, amb una tranquil·litat i seguretat que contagiava, perquè tot està per fer, no hi ha gens escrit, formarem un nou estat, que porta el seu temps, per descomptat, però amb normalitat i tranquil·litat, de fet ja s'està treballant per a això, per exemple, en la hisenda pública. Hem de fer una nova constitució, noves lleis, etc. molt treball sí, però serem nosaltres qui ho construïm i això és gratificant i esperançador.\nSeguir com estem o sigui a Espanya és morir, ja estem agonitzant, la nostra esperança de viure millor és la independència.\nPublicado por Tessa en 16:12\nEtiquetas: Catalunya, La llengua. Català, Personatges, Preguntas de actualitat


Tavernes Rugby Club » 2010 » Febrero\nRSS Entrades RSS Comentaris Entrades de Febrero, 2010\nFebrero - 22 - 2010\tNoves fotos pujades\nArriben un poc tard, però arriben. Ja estan penjades les fotos dels partits: TAVERNES RC – UA TAVERNES – LA VILA “B” TAVERNES RC – TATAMI Com sempre, están accessibles a través de l’enllaç “FOTOS” del menú superior. Salutacions!\nSeniors Febrero - 18 - 2010\tACTIVITATS ESCOLA DISSABTE 20 DE FEBRER\nEls equips de l’escola es desplaçen a Gandia a jugar contra la Safor. (Infantil , alevi, benjami i prebenjamí ) Eixida a les 9’00h. del Camp Vergeret Màxima puntualitat preguntr las monitors\nGeneral Febrero - 11 - 2010\tACTIVITATS CAP DE SETMANA\nDissabte 13 de febrer concentració grup centre a Cullera . Participen els equips prebenjamí,benjami i aleví . En acabar la concentració es realitzaran les proves de tecnificació L’eixida serà del Camp Vergeret a les 9’00h. Maxima puntualitat (parlar amb els entrenadors ) Diumenge 14 de febrer a les 12’00 h. en el Camp […]\nGeneral Febrero - 8 - 2010\tREUNIÓ JUNTA DIRECTIVA\nEl dijous dia 11 de febrer a les 20’30h. en la Seu Social . Reunió de la junta directiva per a tractar temes de màxim interes entre ells l’organització del Campionat d’Espanya i el 75 aniversari del club . La reunió está oberta a tots els socis que vullguen col.laborar i aportar idees .\nGeneral Febrero - 8 - 2010\tNoves Fotos\nJa hem penjat les fotos del partit Tavernes RC – Tatami. Les podeu trobar, com sempre, a la secció “Fotos” de la pàgina web. Les del partit contra el Akra es penjaran a poca nit. Salutacions.\nSeniors Febrero - 4 - 2010\tACTIVITATS ESCOLA\nAlevins, Benjamins, Pre-Benjamins Febrero - 1 - 2010\tResultat i fotos U.Alacant – Tavernes Rugby\nAquest dissabte 30 de gener l’equip senior patí la segona derrota en el que va de campionat davant l’equip de la Universitat d’Alacant. El resultat fou 29 – 26, i per tant l’equip almenys tragué dos merescuts punts bonus, un per nombre d’asajos i l’altre per perdre per menys de set punts. Les fotos del […]\nSeniors Filtrar Notícies\tAlevins


Sessions d’estudi i seminaris – Societat Catalana d'Economia\nSessions d’estudi i seminaris\nThomas Piketty, Capital i Ideologia\nSessió del Seminari sobre el llibre de Thomas Piketty, Capital i Ideologia. Dimecres 12 de febrer de 2020 a les 19h a la Sala Puig i Cadafalch de l’Institut d’Estudis Catalans.\nIntervé com a ponent Vicenç Navarrro, catedràtic emèrit de la UPF i la John Hopkin’s U.\nIntervenció d’Antoni Montserrat, coordinador del Seminari. Thomas Piketty i la fórmula trinitària.\nFinancerització de l’economia global\n19 de maig del 2020 a càrrec de Sergi Cutillas.\nConferència organitzada pel Grup d’Economia Marxista (SCE)\nMarxisme de Maurice Dobb per Ramon Boixadera\nDimarts 13 de novembre de 2018, a les 19 hores, a la Sala Puig i Cadafalch de l’Institut d’Estudis Catalans (c. del Carme, 47, de Barcelona).\nActualitat de Marx\nSessió de seminari sobre l’actualitat de Marx coordinada per Antoni Montserrat i Josep Lluís Notivoli. Dimecres 30 de maig de 2018\n— Agustí Colom, professor de teoria econòmica de la Universitat de Barcelona i regidor\nde l’Ajuntament de Barcelona, amb «Els vestigis de Marx en l’economia crítica actual».\n— Mirem Etxezarreta, economista i catedràtica jubilada d’economia aplicada de la Universitat Autònoma de Barcelona, amb «Algunos aspectos de la evolución de la economía española».\n— Antoni Montserrat, membre de la Societat Catalana d’Economia, amb «L’homogeneïtat del treball i la validesa del marxisme».\n— Antoni Puig, membre del Seminari d’Economia Crítica Taifa i autor del llibre Diàleg amb ‘El capital’ de Marx, amb «La llei del valor de Marx i els moviments socials i sindicals dels nostres dies». Ponència\n— Albert Recio, professor titular del Departament d’Economia Aplicada de la Universitat Autònoma de Barcelona i membre de la revista Mientras Tanto, amb «El marxisme com a tradició intel·lectual». Ponència


Comunicat d'Alcaldia | Dissabte 21 de març - Ajuntament d'Albal\nComunicat d’Alcaldia | Dissabte 21 de març\nDissabte 21 març 2020 | Ajuntament\nHui dissabte es compleixen set dies de confinament a les nostres cases a causa de la crisi del Coronavirus, motiu pel qual l’ Ajuntament d’Albal?, els i les professionals estan treballant, de valent, per mantindre els serveis mínims, per garantir la vostra salut i la salubritat del poble i per fer-vos la vida més amena dins de casa. Este matí he convocat una reunió de coordinació al consistori per abordar noves accions i fer balanç de les que esta setmana hem posat en marxa.\nCom sabeu, algunes de les mesures que hem aplicat han estat:\nEn l’àmbit ECONÒMIC: hem suprimit la taxa de les terrasses de bars i restaurants i hem ajornat el pagament dels impostos municipals fins que passe esta situació.\nPel que fa als SERVEIS SOCIALS, estem fent la compra per als majors i discapacitats que viuen a soles i no tenen família i vetlem perquè cap albalenc o albalenca es quede sense menjar.\nEn EDUCACIÓ, estem a l’espera de què la Generalitat Valenciana comence a enviar el xec de Consum amb el qual les famílies amb fills i filles que tenen beca de menjador podran comprar aliments.\nQuant a la VIOLÈNCIA DE GÈNERE, no baixem la guàrdia i vetlem perquè el tancament a les vivendes no supose un mur per a les dones víctimes de maltractament. Per este motiu, vos demane la màxima col·laboració i que en cas de conèixer alguna situació en risc ho poseu en mans de la Policia Local, Guàrdia Civil o el 016.\nPel que fa a la DESINFECCIÓ, a partir de dilluns, dupliquem esforços, als operaris de la Brigada Municipal i l’empresa FOVASA sumaren més equips del Centre Verd, de tal manera, que la desinfecció a les façanes de les farmàcies, Centre de Salut, supermercats i la residència municipal serà diària. A més, hem adquirit més productes desinfectants per a arribar a tots els racons i mobiliari del municipi.\nSobre l’OCI i per tal de fer-vos el dia a dia més ameno, anem a continuar nodrint d’informació i d’entreteniment els canals d’informació municipal a través de les nostres xarxes socials i de Radio Sol Albal 93.7 FM. A més, a partir de dilluns es posen diverses iniciatives en marxa on la música, la cultura i l’esport estaran molt presents.\nA les 12.00 hores -cada dia-, la música serà la protagonista als col·legis, amb la iniciativa municipal #Lescolasonaencasa, en col·laboració amb els centres del poble. Fins que acabe l’Estat d’Alarma, cada setmana, sonarà una cançó diferent. La primera serà “De ellos aprendí”, de David Rees. Les famílies que vullguen poden sumar-se a la iniciativa posant-la a casa, eixint als balcons i finestres, cantar i ballar-la. A més, podeu fer-nos arribar els vostres vídeos i/o imatges al 627 627 000 que seran publicades en Facebook i Instragram de l’Ajuntament.\nA les 18.00 hores – de dilluns a divendres-, pots mantindre’t en forma amb la iniciativa #Esportacasaambelsdecasa. Monitors locals van a facilitar-nos sessions de diferents disciplines esportives i per a totes les edats, que podrem fer des de casa nostra.\nA les 20.00 hores -cada jornada- estarem pendents dels aplaudiments de les balconades i finestres per a després publicar les més originals a les xarxes socials municipals. Pots enviar el teu vídeo al 627 627 000.\nCompartirem vídeos de persones representatives del municipi a les quals hem demanat la col·laboració en la campanya #JoemquedeacasaAlbal. A través de Facebook i Instragram coneixerem com duen el confinament i ens donaran el seu suport tan necessari en esta situació.\nL’ Escola Teatre d’Albal no vol deixar de fer teatre i oferirà les seues classes al seu alumnat, de manera online, dirigides per la seua Directora Amparo Oltra.\nLa Biblioteca Municipal continuarà prestant els seus serveis, a porta tancada.\nEn la trobada de hui han estat els edils Ramón Tarazona, de Seguretat Ciutadana i d’ Obres i Serveis, Tino Moreno Puchades d’Esports, Melani Jiménez d’Educació, i la regidora de Personal i Serveis Socials Lola Martinez. A més han estat presents l’Intendent de la Policia Local i membres del Departament de Comunicació.\nÀnim Albal, un abraç virtual gegant!!!


Samuel Dávila i Ángela Castelló s’imposen en la primera Olla de Tapis - Empordà\nSamuel Dávila i Ángela Castelló s’imposen en la primera Olla de Tapis\nMés de 260 corredors i corredores van estrenar la cursa de trail running altempordanesa per descobrir l’entorn de Tapis i Maçanet de Cabrenys\nEs van superar les expectatives inicials de l’organització | EMPORDÀ\nSamuel Dávila (Inverse- Scarpa) i Àngela Castelló (Esports Nabes) van ser els guanyadors de la primera edició de l’Olla de Tapis, la nova cursa de trail running altempordanesa, amb uns temps d’1 hora i 40 minuts, i 2 hores i 2 minuts respectivament. I és que la cita va aconseguir aglutinar un total de 261 participants, confirmant la bona acollida d’aquest nou circuit dissenyat per a gent amb experiència en el món de les curses outdoor i de trail running a la comarca. Un recorregut que, a més, va assolir un dels seus principals objectius abans de començar: posar en valor l’entorn natural de Tapis i Maçanet de Cabrenys a través de l’esport.\nDes de les primeres passes, el veneçolà establert a Figueres, Samuel Dávila (Inverse – Scarpa) va posar un ritme alt per escapar-se. El seguien un grup compacte format per Toti Bes (Esports Nabes), Pep Pagès (Reptes Dr. Soler), Miquel Cruz (Matxacuca) i el corredor local Xavier Llorente. El grup es va mantenir compacte fins el punt més alt de la cursa, el Puig Falcó. A partir d’allà i fins a l’arribada, set quilòmetres de baixada, el veneçolà va posar la diferència final per deixar un podi de luxe amb Dávila al calaix més alt (1h40’), seguit en segon lloc per Pep Pagès (1h42’) i, finalment, Miquel Cruz (1h45’) en tercera posició.\nEn categoria femenina, Àngela Castelló (Esports Nabes) va imposar el seu ritme i no va tenir rival (02h01’), demostrant un estat de forma altíssim per aquest darrer tram de la temporada. La jove Abril Torrent (02h16’) i la corredora de Vigetanes, Maud Noutte, (2h26’) van completar el podi.\nPart del recorregut de l’Olla de Tapis entra i surt de la frontera. I és que un total de vuitanta-sis corredors de la Catalunya Nord van prendre part a la cursa. En converses mantingudes les últimes setmanes, la propera edició de l’Olla de Tapis formarà part del Campionat de Vallespir de curses de muntanya. Una activitat transfronterera real, assolint un altre dels objectius marcats abans de començar aquesta primera edició i, a més, completant el seu èxit a l’hora d’unir l’esport altempordanès amb el de la Catalunya Nord.


27 setembre 2019 de 23:59 a 23:59\nUn any més, i ja en van 27, la Flama del Correllengua comença el seu recorregut per les escoles i les poblacions de les comarques de Castelló, reivindicant la normalització del valencià tant en l’àmbit escolar com en el de la vida pública i ciutadana. Les primeres poblacions que visitarà seran Albocàsser i Vilafranca, on el dimecres 25 recorrerà les seues escoles i instituts. Els dies 26 i 27 passarà per les escoles de Castelló, el dijous una primera columna anirà al Soler i Godes, Sant Agustí, Gaetà Huguet, Jaume I i Vicent Marçà, mentre que una segona columna ho farà a Exèrcit, Gregal, Isidor Andrés, Joan Ripollés, Lope de Vega i Grans i Menuts. El divendres 27 serà el torn, per una banda, del Lluís Revest, Sanchis Yago, Bisbe Climent, Herrero, Censal i Carles Salvador, i per l’altra de Pintor Castell, Bernat Artola, Isabel Ferrer, El Pinar, Elcano i la Marina.\nPer la vesprada del dia 27, la cercavila acompanyant la Flama del Correllegnua eixirà de davant de l’insitut Sos Baynat i recorrerà els carrers Moncofa, Rafalafena, plaça Maria Agustina, Comte Pestagua, plaça Clavé i avinguda del Rei en Jaume, fins arribar al davant de l’estàtua del rei, on els grups participants faran les ofrenes i serà llegit el Manifest per l’encara delegat d’Acció Cultural, Antoni Royo, que abandona aquest mes el càrrec per jubilació. En l’acte està prevista la participació de diferents grups i entitats, com ara la colla de dimonis Botafocs, la Colla de Dolçainers i Tabaleters de Castelló, el Centre Excursionista, el SEPC, el Camí País Valencià, El Pont Cooperativa de Lletres, l’AMPA del col.legi Lluís Revest, l’AMPA del col·legi Censal, l’escola la Lluna, CCOO, STEPV-Intersindical, els grups municipals del PSPV-PSOE, Compromís i Podem-EUPV, ERPV, ADONA’T, la colla El Pixaví i el col.lectiu LGTBI.\nLa propera setmana el Correllengua continuarà el seu recorregut per diferents poblacions de la Plana Baixa i l’Alcalatén.